pythainlp/thai-wiki-dataset-v4 huggingface dataset:
สัญกรณ์ลูกศรของคนูธ

ในทางคณิตศาสตร์ สัญกรณ์ลูกศรของคนูธ (อังกฤษ: Knuth's up-arrow notation) เป็นสัญลักษณ์ที่ใช้เขียนแสดงจำนวนที่มีค่ามาก ๆ คิดค้นโดย โดนัลด์ คนูธ เมื่อปี พ.ศ. 2519
นิยาม.
การคูณ (multiplication) ของจำนวนนับสามารถนิยามโดยใช้การบวกได้ดังนี้
<math>
 a b & = & \underbrace{a+a+\dots+a} \\
 & & b\mbox{ copies of }a
 </math>
เช่น
<math>
 3\times 2 & = & \underbrace{3+3} & = & 6\\
 & & 2\mbox{ copies of }3
 </math>
การยกกำลัง (exponentiation) ก็สามารถนิยามโดยใช้การคูณได้ดังนี้
<math>
 a\uparrow b= a^b = & \underbrace{a\times a\times\dots\times a}\\
 & b\mbox{ copies of }a
 </math>
เช่น
<math>
 3\uparrow 2= 3^2 = & \underbrace{3\times 3} & = & 9\\
 & 2\mbox{ copies of }3
 </math>
ซึ่งเป็นที่มาของการนิยามสัญลักษณ์ลูกศรสองตัว (tetration) ซึ่งนิยามโดย
<math>
 a\uparrow\uparrow b & = {\ ^{b}a} = & \underbrace{a^{a^}}}} & 
 = & \underbrace{a\uparrow a\uparrow\dots\uparrow a} 
 & & b\mbox{ copies of }a
 & & b\mbox{ copies of }a
 </math>
เช่น
<math>
 3\uparrow\uparrow 2 & = {\ ^{2}3} = & \underbrace{3^3} & 
 = & \underbrace{3\uparrow 3} & = & 27
 & & 2\mbox{ copies of }3
 & & 2\mbox{ copies of }3
 </math>
ตัวอย่างของการเขียนสัญลักษณ์ลูกศรสองตัว ได้แก่
<math>3\uparrow\uparrow2=3^3=27 </math>
<math>3\uparrow\uparrow3=3^{3^3}=3^{27}=7625597484987 </math>
<math>3\uparrow\uparrow4=3^{3^{3^3}}=3^{7625597484987} </math>
<math>3\uparrow\uparrow5=3^{3^{3^{3^3}}} = 3^{3^{7625597484987}} </math>
สัญลักษณ์ลูกศรสามตัว (pentation) นิยามโดย
<math>
 a\uparrow\uparrow\uparrow b= &
 \underbrace{a_{}\uparrow\uparrow a\uparrow\uparrow\dots\uparrow\uparrow a}\\
 & b\mbox{ copies of }a
 </math>
สัญลักษณ์ลูกศรสี่ตัว (hexation) นิยามโดย
<math>
 a\uparrow\uparrow\uparrow\uparrow b= &
 \underbrace{a_{}\uparrow\uparrow\uparrow a\uparrow\uparrow\uparrow\dots\uparrow\uparrow\uparrow a}\\
 & b\mbox{ copies of }a
 </math>
และนิยามเช่นนี้ไปเรื่อย ๆ นั่นคือ
<math>
 a\ \underbrace{\uparrow_{}\uparrow\!\!\dots\!\!\uparrow}\ b=
 \ a\ \dots
 \ a
 \qquad\qquad\quad\ \ b\mbox{ copies of }a
 </math>
เช่น
<math>3\uparrow\uparrow\uparrow2 = 3\uparrow\uparrow3 = 3^{3^3} = 3^{27}=7\,625\,597\,484\,987</math>
<math>
 3\uparrow\uparrow\uparrow3 = 3\uparrow\uparrow3\uparrow\uparrow3 = 3\uparrow\uparrow(3\uparrow3\uparrow3) = &
 \underbrace{3_{}\uparrow 3\uparrow\dots\uparrow 3} \\
 & 3\uparrow 3\uparrow 3\mbox{ copies of }3
 = & \underbrace{3_{}\uparrow 3\uparrow\dots\uparrow 3} \\
 & 7\,625\,597\,484\,987 \mbox{ copies of }3
 </math>
ดอนัลด์ คนูธ

ดอนัลด์ เออร์วิน คนูธ (เกิด 10 มกราคม ค.ศ. 1938) เป็นนักวิทยาการคอมพิวเตอร์และศาสตราจารย์ที่มหาวิทยาลัยสแตนฟอร์ดและผู้ชนะรางวัลทัวริง (พ.ศ. 2517) และมีผลงานเขียนทางด้านวิทยาการคอมพิวเตอร์ที่ได้รับการยอมรับ เช่น "The Art of Computer Programming" และ "Concrete Mathematics" และคิดระบบสร้างเอกสาร TeX
การศึกษา.
ดอนัลด์เคยเรียนระดับปริญญาตรีและโทที่ทางด้านคณิตศาสตร์สถาบันเทคโนโลยีเคส (ปัจจุบันเป็นส่วนหนึ่งของมหาวิทยาลัยเคสเวสเทิร์นรีเสิร์ฟ) และได้รับปริญญาเอกทางด้านคณิตศาสตร์ที่สถาบันเทคโนโลยีแห่งแคลิฟอร์เนีย
สถาบันเทคโนโลยีนิวเคลียร์แห่งชาติ (องค์การมหาชน)

สถาบันเทคโนโลยีนิวเคลียร์แห่งชาติ (องค์การมหาชน)  หรือ สทน. ก่อตั้งขึ้นใน พ.ศ. 2549 มีภารกิจศึกษาวิจัยและพัฒนา ตลอดจนเผยแพร่ความรู้และสนับสนุนการใช้ประโยชน์จากพลังงานนิวเคลียร์ ปัจจุบันมี ธวัชชัย อ่อนจันทร์ เป็นผู้อำนวยการ รองผู้อำนวยการ ได้แก่ วัชระ การุณยวนิช และหาญณรงค์ ฉ่ำทรัพย์
ประวัติ.
จุดเริ่มต้นของการนำนิวเคลียร์มาใช้ประโยชน์เริ่มขึ้นเมื่อประมาณ พ.ศ. 2504 รัฐบาลในยุคนั้นเห็นความจำเป็นของการนำนิวเคลียร์มาใช้ประโยชน์ จนกระทั่งวันที่ 27 ตุลาคม พ.ศ. 2505 จึงมีการนำเครื่องปฏิกรณ์ปรมาณูวิจัยมาติดตั้ง ณ อาคารปฏิกรณ์ปรมาณู สำนักงานปรมาณูเพื่อสันติ ถนนวิภาวดีรังสิต ซึ่งนับเป็นจุดเริ่มต้นของการศึกษาวิจัยและพัฒนาการนำพลังงานนิวเคลียร์มาใช้ในการพัฒนาประเทศชาติ
ต่อมาได้มีการกำหนดให้งานควบคุมและกำกับดูแลกับงานวิจัยพัฒนาและการนำนิวเคลียร์ไปใช้ประโยชน์แยกออกจากกันอย่างชัดเจน กระทรวงวิทยาศาสตร์และเทคโนโลยี จึงได้จัดตั้งสถาบันเทคโนโลยีนิวเคลียร์แห่งชาติ (องค์การมหาชน) หรือ สทน. เมื่อวันที่ 21 เมษายน พ.ศ. 2549 ซึ่งเป็นหน่วยงานที่แยกออกมาจากสำนักงานปรมาณูเพื่อสันติ โดยจัดตั้งตามพระราชกฤษฎีกาจัดตั้งสถาบันเทคโนโลยีนิวเคลียร์แห่งชาติ (องค์การมหาชน) พ.ศ. 2549นายบุญสม เลิศหิรัญวงศ์ เป็นประธานกรรมการ
ปัจจุบัน สทน. มีสำนักงาน 3 แห่ง คือ สำนักงานบริเวณถนนวิภาวดีรังสิต ศูนย์ฉายรังสีคลอง 5 จังหวัดปทุมธานี และศูนย์วิจัยองครักษ์ อำเภอองครักษ์ จังหวัดนครนายก
ภารกิจ.
สถาบันเทคโนโลยีนิวเคลียร์แห่งชาติ มีภารกิจหลัก 2 ส่วน คือ
รายชื่อจำนวนเฉพาะ

จำนวนเฉพาะ คือจำนวนธรรมชาติที่มากกว่า 1 ซึ่งมีตัวหารที่เป็นจำนวนเต็มบวกได้เพียง 1 กับตัวมันเองเท่านั้น ตามทฤษฎีบทยูคลิดมีจำนวนเฉพาะเป็นอนันต์ เซตย่อยของจำนวนเฉพาะอาจสรา้งได้ด้วยสูตรสำหรับจำนวนเฉพาะหลายแบบ จำนวนเฉพาะ 1,000 ตัวแรกอยู่ในตารางข้างล่าง ตามด้วยจำนวนเฉพาะในประเภทต่าง ๆ ส่วนเลข 1 ไม่เป็นทั้งจำนวนเฉพาะหรือจำนวนประกอบ
จำนวนเฉพาะ 1000 ตัวแรก.
ตารางแสดงจำนวนเฉพาะ 1000 ตัวแรก โดยแบ่งเป็น 20 คอลัมน์ 50 แถว
(ลำดับ #เปลี่ยนทาง 
จำนวนเฉพาะประเภทต่าง ๆ.
รายการข้างล่างจำนวนเฉพาะแกรในหลายรูปและประเภทโดยดูข้อมูลเพิ่มเติมได้ที่ชื่อบทความ โดยในนิยาม "n" คือจำนวนธรรมชาติ (รวม 0)
จำนวนเฉพาะสมดุล.
จำนวนเฉพาะที่มีระยะห่างระหว่างจากตัวก่อนหน้าเท่ากับตัวถัดไป
จำนวนเฉพาะแครอล.
จำนวนเฉพาะที่อยู่ในรูป <math> (2^n - 1) ^2 - 2</math>
7, 47, 223, 3967, 16127, 1046527, 16769023, 1073676287, 68718952447, 274876858367, 4398042316799, 1125899839733759, 18014398241046527, 1298074214633706835075030044377087 (: )
จำนวนเฉพาะแฟร์มาต์.
จำนวนเฉพาะที่อยู่ในรูป <math>2^{2^n} + 1</math>
3, 5, 17, 257, 65537, ... (: )
จำนวนเฉพาะฟีโบนัชชี.
จำนวนเฉพาะที่อยู่ในลำดับฟีโบนัชชี "F" = 0, "F" = 1,
"F" = "F" + "F"
2, 3, 5, 13, 89, 233, 1597, 28657, 514229, 433494437, 2971215073, 99194853094755497, 1066340417491710595814572169, 19134702400093278081449423917, ... (: )
จำนวนเฉพาะแมร์แซน.
จำนวนเฉพาะที่อยู่ในรูป <math>2^n - 1</math>
3, 7, 31, 127, 8191, 131071, 524287, 2147483647, 2305843009213693951, 618970019642690137449562111, 162259276829213363391578010288127, 170141183460469231731687303715884105727, ... (: )
จำนวนเฉพาะพาลินโดรม.
จำนวนเฉพาะที่เป็นเลขพาลินโดรม
2, 3, 5, 7, 11, 101, 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, 11411, 12421, 12721, 12821, 13331, 13831, 13931, 14341, 14741, ... (: )
จำนวนเฉพาะแฝด.
("p", "p" + 2) เป็นจำนวนเฉพาะทั้งสองจำนวน
ซันส์แอนด์ดอจเทอส์

ซันส์ แอนด์ ดอจเทอร์ส  เป็นวงร็อกสี่ชิ้น จากกลาสโกว์ สกอตแลนด์ ประกอบด้วยสมาชิก อเดล เบเธล (ร้อง/กีตาร์/เปียโน) เดวิด โกว (กลอง/เพอร์คัสชัน) เอลิด เลนนอน (เบส/แมนโดลิน/เปียโน) และสกอต แพเตอร์สัน (ร้อง/กีตาร์)
อัลบั้มสองชุดแรกในแนวพังก์บลูส์ คือ "Love the Cup" EP (2003) และ "The Repulsion Box" (2005) และอัลบั้มที่ 3 "This Gift" ที่ผสมผสานดนตรีป็อป 60s ตามแบบฉบับเกิร์ลกรุ๊ปเข้ากับดนตรีพังก์การาจร็อค และเรียบเรียงออกมาในท่วงทำนองของร็อคสดใส อัลบั้มชุดนี้ยังได้เบอร์นาร์ด บัตเลอร์ ร่วมกันทำออกมา
โรงเรียนเขมราฐพิทยาคม

โรงเรียนเขมราฐพิยาคม เป็นโรงเรียนประเภทสหศึกษา สังกัดสำนักงานเขตพื้นที่การศึกษามัธยมศึกษาอุบลราชธานี อำนาจเจริญ สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดการศึกษาในระดับมัธยมศึกษาสายสามัญ ตามหลักสูตรของกระทรวงศึกษาธิการ ที่สำคัญของอำเภอเขมราฐ เป็นโรงเรียนแห่งเดียวที่เปิดสอนจนถึงระดับชั้นมัธยมศึกษาตอนปลาย และยังเป็นโรงเรียนในโครงการ หนึ่งอำเภอ หนึ่งโรงเรียนในฝัน โรงเรียนนำร่องในเขตพื้นที่นวัตกรรมการศึกษา และโรงเรียนในโครงการโรงเรียนคุณภาพประจำอำเภอ
ปัจจุบันเปิดสอนตามหลักสูตรสายสามัญ ตั้งแต่ระดับชั้นมัธยมศึกษาปีที่ 1-6 แบบสหศึกษา มีครู ทั้งสิ้น 109 คน คน มีนักเรียนประมาณ 1,800 คน
ประวัติโรงเรียน.
โรงเรียนเขมราฐพิทยาคม จัดตั้งขึ้นเมื่อวันที่ 7 เมษายน พ.ศ. 2513 ตามหนังสือจังหวัดอุบลราชธานีที่ อบ. 2312 / 6422 ลงวันที่ 7 เมษายน 2513 โดยเปิดทำการสอนระดับชั้นมัธยมศึกษาตอนต้นแบบสหศึกษา แผนชั้นเรียน 2 - 0 - 0 นักเรียน 90 คน โดยอาศัยสถานที่โรงเรียนเขมราฐ สังกัดสำนักงานการประถมศึกษาเป็นสถานที่จัดการเรียนการสอน โดยมีนายพิชัย มุขสมบัติ เป็นครูใหญ่ ปี พ.ศ. 2514 สภาตำบลเขมราฐ ได้อนุญาตให้ป่าช้าสาธารณประโยชน์ บริเวณหมู่ที่ 7 ตำบลเขมราฐอำเภอเขมราฐ จังหวัดอุบลราชธานี โรงเรียนได้ใช้เป็นสถานที่ตั้งมาจนถึงปัจจุบัน โดยความเห็นชอบของจังหวัดอุบลราชธานี ตามคำสั่งจังหวัดอุบลราชธานี ที่ อบ. 2740 / 2525 ลงวันที่ 11 พฤศจิกายน 2525 และกระทรวงมหาดไทย ได้อนุญาตให้ใช้เพื่อการศึกษา ตามหนังสือสำคัญสำหรับที่หลวง เลขที่ 6146 จำนวนเนื้อที่ 171 ไร่ 3 งาน 40 ตารางวา ก่อสร้างอาคารชั่วคราวขนาด 4 ห้องเรียน 1 หลัง ปี พ.ศ. 2521 โรงเรียนได้รับอนุมัติให้เปิดทำการสอนในระดับชั้นมัธยมศึกษาตอนปลาย จำนวน 2 ห้อง ในปีการศึกษานี้เริ่มใช้หลักสูตรมัธยมศึกษาตอนต้น พ.ศ. 2521 นายพิชัย มุขสมบัติ ได้ย้ายไปดำรงตำแหน่งผู้บริหารโรงเรียนศรีปทุมพิทยาคาร และแต่งตั้งให้ นายเกษม คำทวี มาปฏิบัติหน้าที่แทน ต่อมาใน พ.ศ. 2548 ได้รับการประเมินเป็นโรงเรียนต้นแบบโรงเรียนในฝัน
สุคนธบำบัด

สุคนธบำบัด  คือ การบำบัดโดยการใช้กลิ่น ซึ่งได้มาจากพืชโดยวิธีการสกัดเอาสารสำคัญที่เรียกว่า น้ำมันหอมระเหย (essential oil) มาใช้ในการบำบัด ซึ่งมีหลายวิธี แต่หลักการสำคัญคือ เมื่อร่างกายได้รับสารสำคัญจากน้ำมันหอมระเหยแล้วจะมีผลต่อระบบการทำงานในร่างกาย ที่ควบคุมระบบประสาท ระบบฮอร์โมนในร่างกาย
เท็ตสึยะ โคมูโระ

เท็ตสึยะ โคมูโระ (; โรมาจิ: "Komuro Tetsuya") เกิดเมื่อวันที่ 27 พฤศจิกายน พ.ศ. 2501 ใน เมืองฟูชุ กรุงโตเกียว ประเทศญี่ปุ่น เป็นทั้งนักดนตรี, นักแต่งเพลง และโปรดิวเซอร์ ชาวญี่ปุ่น
ผลงานเพลงร่วม.
<templatestyles src="Col-begin/styles.css"/>
ปุ่มกระดูกท้ายทอย

ปุ่มกระดูกท้ายทอย  เป็นปุ่มกระดูกที่อยู่ด้านล่างของส่วนข้างของกระดูกท้ายทอย (occipital bone) ซึ่งเป็นส่วนของกระดูกที่อยู่ด้านข้างของฟอราเมน แมกนัม (foramen magnum) ปุ่มกระดูกนี้เกิดข้อต่อกับหน้าประกบบนของกระดูกคอชิ้นที่หนึ่ง (atlas)
ปุ่มกระดูกนี้มีรูปร่างเป็นวงรี ส่วนหน้าของปุ่มซึ่งชี้ไปด้านหน้าและด้านใกล้กลางอยู่ใกล้กับส่วนหน้าของปุ่มอีกข้างมากกว่าส่วนหลังของปุ่ม และชี้เข้าไปในส่วนฐาน (basilar portion) ของกระดูกท้ายทอย ส่วนหลังของปุ่มนี้ยื่นไปทางด้านหลังไปยังตรงกลางของฟอราเมน แมกนัม
พื้นผิวข้อต่อของปุ่มกระดูกนี้มีลักาณะนูนในแนวหน้าหลัง และในแนวข้าง และชี้ลงด้านล่างและด้านข้าง
ขอบของปุ่มกระดูกนี้เป็นจุดเกาะของแคปซูลข้อต่อระหว่างกระดูกท้ายทอยและกระดูกคอชิ้นที่หนึ่ง และด้านใกล้กลางของปุ่มกระดูกแต่ละอันเป็นรอยประทับขรุขระซึ่งเป็นจุดเกาะของเอ็นเอลาร์ (alar ligament)
ที่ฐานของปุ่มกระดูกเป็นช่องเล็ก ๆ ซึ่งเป็นทางผ่านของเส้นประสาทกล้ามเนื้อลิ้น (hypoglossal nerve)
รายการภารกิจของกระสวยอวกาศ

รายการนี้เป็นข้อมูลของภารกิจการใช้งานของกระสวยอวกาศที่ถูกสร้างขึ้นมาจนมาถึงปี 2008
สถิติการบินของกระสวย.
† ไม่ได้ใช้งานแล้ว (ถูกทำลาย)
กระสวยอวกาศลำอื่นๆ
ปริญญา อินทชัย

ปริญญา อินทชัย (เกิด 10 มกราคม พ.ศ. 2524) ชื่อเล่น เวย์ มีฉายาว่า PCESS และ Daboyway เป็นแร็ปเปอร์ นักร้อง และนักแสดงสัญชาติไทย-อเมริกัน เป็นสมาชิกของไทยเทเนี่ยม
ประวัติ.
เวย์เกิดที่แพเทอร์สัน รัฐนิวเจอร์ซีย์ คุณพ่อชื่อ กาย และคุณแม่ชื่อ ชมาพร อินทชัย เป็นลูกชายคนที่สองของครอบครัว เขาใช้ชีวิตวัยเด็กที่บรู๊กลิน นิวยอร์ก
พออายุได้ 16 ต้องตามพ่อกับแม่กลับมาที่ประเทศไทย มีผลงานออกอัลบั้มกับกลุ่มศิลปิน ทีน เอต เกรด เอ ซึ่งเวย์ก็มองย้อนถึงภาพตอนนั้นว่า "ไม่ใช่ตัวเราเลย" เคยมีผลงาน ละครเรื่อง วัยอลวนทางช่อง 3 และต่อมาได้แสดงภาพยนตร์เรื่องแรกคือเรื่อง "303 กลัว กล้า อาฆาต" ซึ่งก็ทำให้เห็นบรรยากาศการทำงานกองถ่ายทำให้ชื่นชอบในการแสดง จึงกลับไปนครนิวยอร์กหาโอกาสเรียนการแสดงเพิ่มที่โรงเรียน Black Nexus และในช่วงนั้นได้อาศัยอยู่กับขันเงิน เนื้อนวล ได้ทำเพลงตามหมู่เพื่อนฝูง จนได้มีผลงานในปี 2000 ก็มีผลงานวงฮิปฮอปในนาม ไทยเทเนี่ยม 2 อัลบั้มแรกของพวกเขาคือ "AA" และ "Thai Riders" และเคยได้รับการเสนอชื่อเข้าชิงเอ็มทีวี เอเชีย อวอร์ดส 2006 
ทางด้านงานเพลง นอกเหนือจากวงไทยเทเนี่ยมแล้ว ยังจะออกวงใหม่ที่ชื่อว่า Money Exchange Movement (M.E.M.) ร่วมกับ Big Calo และ Dandee โดยจะเป็นเพลงสากลทั้งอัลบั้ม
เวย์เคยได้รับตำแหน่ง The Sexiest Bachelor จากการประกวด 50 Most Eligible Bachelors 2005 ของนิตยสารคลีโอ ของสะสมของเวย์ คือ รองเท้า ปัจจุบันมีร่วมกว่า 70 คู่ (ข้อมูล กรกฎาคม 2551)
เวย์ยังมีแบรนด์เสื้อผ้าคือ Never Say ร่วมกับดีเจบุดด้า และแบรนด์ Reven นอกจากนี้ยังมีร้านตัดผมชื่อ Never Say Cutz อยู่ริมถนนสุขุมวิท 49 และ 51
ปริญญาสมรสกับไรบีนา ตันวิมล นักแข่งรถ ดีเจ และพิธีกรหญิงเมื่อวันที่ 25 กรกฎาคม พ.ศ. 2553 ณ โรงแรมโอเรียนเต็ล โดยทำพิธีแบบไทย, จีน และอิสลาม โดยมีพิธีหมั้นแบบไทยในช่วงเช้า และมีงานสมรสในค่ำวันเดียวกัน ซึ่งในการนี้มีการเข้ารับช่อดอกไม้จากผู้แทนพระองค์ในทูลกระหม่อมหญิงอุบลรัตนราชกัญญา สิริวัฒนาพรรณวดี ทั้งสองมีบุตร-ธิดาเป็นฝาแฝด คือบีน่า (ญ.) และบรู๊คลิน กาย (ช.)
ซูเปอร์ฮีโร่ไทม์

ซูเปอร์ฮีโร่ ไทม์ (; โรมาจิ: "Sūpā Hīrō Taimu"; : ทับศัพท์จาก Super Hero Time) เป็นช่วงเวลาของภาพยนตร์โทคุซัทสึ ขบวนการนักสู้ และ มาสค์ไรเดอร์ ซีรีส์ เริ่มต้นเมื่อปีค.ศ. 2003 ในปี ค.ศ. 2007 ซูเปอร์ฮีโร่ ไทม์ได้ถูกรวมเข้ากับรายการนิชิอาซาคิดส์ไทม์ จนถึงปี ค.ศ. 2011 ออกอากาศทุกวันอาทิตย์ตั้งแต่เวลา 7:30 น. - 8:30 น. ทางสถานีโทรทัศน์ทีวีอาซาฮี ปัจจุบันย้ายเวลาเป็น เวลา 9:00 น. - 10:00 น.
สงครามดาร์ฟูร์

สงครามดาร์ฟูร์ หรือที่ประธานาธิบดีสหรัฐ จอร์จ ดับเบิลยู. บุช เรียกว่า การฆ่าล้างเผ่าพันธุ์ที่ดาร์ฟูร์  เป็นสงครามที่เกิดขึ้นในดินแดนดาร์ฟูร์ ทางตะวันตกของประเทศซูดาน ซึ่งสงครามคราวนี้แตกต่างจาก สงครามกลางเมืองซูดานครั้งที่ 2 โดยที่สงครามนี้เกิดจากความขัดแย้งด้านชนชาติและชนเผ่า ในขณะที่สงครามก่อนหน้าเกิดจากความขัดแย้งด้านศาสนา ความขัดแย้งนี้เริ่มต้นเมื่อ กุมภาพันธ์ พ.ศ. 2546
<br><br><br><br><br><br><br><br><br><br><br><br>
โจมาร์ ดามอสมอค

โจบาร์ ดามอสมอก  นักมวยสากลชาวฟิลิปปินส์ เกิดเมื่อ 29 ตุลาคม พ.ศ. 2512 ที่ จังหวัดโกตาบาโตเหนือ สถิติการชก 58 ครั้ง ชนะ 20 (น็อค 14) เสมอ 6 แพ้ 32 
ประวัติ.
ดามอสมอกขึ้นชกมวยสากลครั้งแรกเมื่อ 27 มกราคม พ.ศ. 2533 ชนะคะแนน ยัง คริสโตเฟอร์ จากนั้นขึ้นชกชนะเป็นส่วนใหญ่ที่ ฟิลิปปินส์ จน พ.ศ. 2536 ดามอสมอกขึ้นชกแพ้น็อคติดๆกัน 4 ครั้งรวดและหยุดชกไป 3 ปี กลับมาชกอีกในพ.ศ. 2539 และชกต่อเนื่องมาจน พ.ศ. 2541 จึงเดินทางไปชกที่เนปาล แพ้น็อค สุเรนทรา กูริง ยก 7 แล้วมาชกในไทย แพ้คะแนน รุ่งสุรินทร์ ลูกคลองจั่น ใน พ.ศ. 2543 ดามอสมอกไปชกที่ญี่ปุ่น แพ้ 1 ครั้งและเสมอ 1 ครั้ง และใน พ.ศ. 2544 แพ้น็อค นภาพล เกียรติศักดิ์โชคชัย ยก 3 ดามอสมอกได้ชิงแชมป์ฟิลิปปินส์รุ่นเฟเธอร์เวทเมื่อ 9 พฤศจิกายน พ.ศ. 2544 แพ้น็อค แซมมวล ดูรัน ยก 8 และได้ชิงแชมป์ IBF แพนแปซิฟิกเมื่อ 18 กรกฎาคม พ.ศ. 2546 แพ้น็อค ฟ้าสั่ง พ.ธวัชชัย ยก 6 ในช่วง พ.ศ. 2546-2547 ดามอสมอกมาชกแพ้น็อค เทอดศักดิ์ จันทร์แดง และแสนชัย ส.คิงสตาร์ ดามอสมอกมีโอกาสได้ชิงแชมป์ฟิลิปปินส์อีก 2 ครั้ง เมื่อ 8 มีนาคม พ.ศ. 2548 ชิงแชมป์รุ่นซูเปอร์เฟเธอร์เวท แพ้น็อค เบบี้ โรโรนา จูเนียร์ ยก 6 และได้ชิงแชมป์ฟิลิปปินส์รุ่นไลท์เวทอีกครั้งเมื่อ 18 พฤษภาคม พ.ศ. 2549 แพ้น็อค เบบี้ โรโรนา จูเนียร์ ยก 6 ดามอสมอกขึ้นชกมวยสากลครั้งสุดท้ายเมื่อ 22 เมษายน พ.ศ. 2550 แพ้คะแนน เรย์ ลาเบา จากนั้นก็ไม่ได้ขึ้นชกมวยอีก
เบอร์นาร์ด ยูคอส

เบอร์นาร์ด ยูคอส  นักมวยสากลชาวฟิลิปปินส์ สถิติการชก 13 ครั้ง ชนะ 4 (น็อค 3) เสมอ 1 แพ้ 8
ประวัติ.
ยูคอสขึ้นชกมวยสากลครั้งแรกเมื่อ 18 พฤศจิกายน พ.ศ. 2544 เสมอกับ คริส เบสมาโนส จากนั้นขึ้นชกชนะรวดอีก 3 ครั้ง แล้วการชกของยูคอสก็แย่ลง กลายเป็นชกแพ้เป็นส่วนใหญ่ เคยมาชกในไทยเมื่อ พ.ศ. 2547 แพ้คะแนน เดวิด ลูกมหานาค และเคยขึ้นชกในรายการ NATIONAL INVITATIONAL PPBL ครั้งที่ 2 พ.ศ. 2547 รุ่นแบนตัมเวท แต่แพ้คะแนน โรเบอร์โต ดาลิเซ ตกรอบ 16 คน ยูคอสได้ชิงแชมป์ WBC เอเชียรุ่นฟลายเวทเมื่อ 24 มิถุนายน พ.ศ. 2548 แพ้คะแนน พนมรุ้งเล็ก กระทิงแดงยิม ไม่ได้แชมป์ จากนั้นขึ้นชกอีกเพียงครั้งเดียว แพ้น็อค คริส เบสมาโนส ยก 6 เมื่อ 30 สิงหาคม พ.ศ. 2548 แล้วจึงแขวนนวมไป
ฆวน เมซา

ฆวน เมซา (Juan Meza) หรือ เฆซุส เฟร์นันเดซ หรือรู้จักในชื่อเล่นว่า คิด เมซา (Kid Meza) เป็นนักมวยสากลชาวเม็กซิโก เกิดเมื่อ 18 มีนาคม พ.ศ. 2499 ที่เมืองเมฆิกาลิ ประเทศเม็กซิโก สถิติการชก 54 ครั้ง ชนะ 45 (น็อค 37) แพ้ 9
ประวัติ.
ชื่อจริงของเขาแต่เดิมคือ เฆซุส เฟร์นันเดซ ก่อนจะขึ้นชกมวยสากลอาชีพ เขาได้เปลี่ยนชื่อเป็น ฆวน เมซา เมซาขึ้นชกมวยสากลอาชีพครั้งแรกเมื่อ 23 กันยายน พ.ศ. 2520 ชนะน็อค อีเลียส โรดริเกวซ ยก 3 พอขึ้นชกครั้งที่สองก็พบกับความพ่ายแพ้เป็นครั้งแรก โดยแพ้คะแนน วาเลนตินโฮลกวิน เมื่อ 13 ตุลาคม จากนั้น เขาเริ่มเป็นที่รู้จักจากการที่ชกชนะน็อค คาร์ลอส ออร์ติซ ยกแรก ต่อมาได้ชิงแชมป์โลกเป็นครั้งแรกเมื่อ 27 มีนาคม พ.ศ. 2525 แต่ไม่สำเร็จแพ้ทีเคโอโกเมซ ยก 6 หลังจากนั้น เมซาหยุดชกไปหนึ่งปีเต็ม กลับมาชกอีกครั้งเมื่อ 26 เมษายน พ.ศ. 2526 ชนะน็อค โรเบร์โต กัสติโญ ยก 4 จากนั้นจึงเดินทางมาชกที่ประเทศไทยกับพงศ์พันธุ์ ศ.พญาไท ปรากฏว่าเมซาเป็นฝ่ายชนะน็อคในยกที่ 3
ต่อมา เมซาได้ขึ้นชิงแชมป์โลกอีกครั้งเมื่อ 19 พฤศจิกายน พ.ศ. 2527 ชนะน็อคการ์ซา ยก 1 ทั้งที่เขาถูกชกลงไปนับแปดก่อน แต่ก็ลุกขึ้นมาและชนะน็อคได้ในที่สุด เมซาป้องกันตำแหน่งได้ 1 ครั้งก่อนจะเสียแชมป์ให้กัวดา ลูเป ปินตอร์ไป เมื่อปินตอร์เสียแชมป์ให้สามารถ พยัคฆ์อรุณ เมซาได้เดินทางมาชิงแชมป์โลกกับสามารถ พยัคฆ์อรุณที่กรุงเทพฯ เมื่อ 10 ธันวาคม พ.ศ. 2529 เมซาซึ่งไม่ได้ขึ้นชกมาเป็นปีเป็นฝ่ายแพ้ทีเคโอสามารถในยกที่ 12
ใน พ.ศ. 2530 เมซาขึ้นชกอีก 2 ครั้ง หลังจากแพ้น็อค ฆาบิเอร์ มาร์เกซ เมื่อ 30 ตุลาคม พ.ศ. 2530 เขาได้หยุดชกไป 10 ปี กลับมาชกอีกเมื่อ 14 กุมภาพันธ์ พ.ศ. 2540 ชนะน็อค เอสตาบัน โลโซยา แต่เมื่อขึ้นชกครั้งต่อมา แพ้น็อค วิลเฟรโด เนกรอน แค่ยกแรก จึงแขวนนวมไปอีกครั้ง
กลุ่มภาษาทมิฬ-กันนาดา

กลุ่มภาษาทมิฬ-กันนาดา เป็นสมมติฐานของการจัดกลุ่มภายในกลุ่มภาษาดราวิเดียนใต้ซึ่งรวมภาษาทมิฬและภาษากันนาดา (การจัดกลุ่มย่อยของตระกูลภาษาดราวิเดียนแตกต่างกันเล็กน้อยตามความเห็นของนักภาษาศาสตร์แต่ละคน)กลุ่มภาษาทมิฬ-กันนาดาเป็นสาขาของกลุ่มภาษาทมิฬ-ตูลู จากนั้นแบ่งย่อยเป็นกลุ่มภาษาทมิฬ-โกทคุ และกลุ่มภาษากันนาดา-พทคะ ซึ่งประกอบด้วยภาษาทมิฬ ภาษามลยาฬัม ภาษาอีรูลา ภาษาโตทะ ภาษาโกทคุ ภาษาพทคะ และภาษากันนาดา
การแยกตัวของกลุ่มภาษาทมิฬ-กันนาดาเกิดขึ้นหลังการแยกภาษาตูลูออกไปและก่อนการแยกตัวของภาษาโกทคุออกจากภาษาดาริเดียนใต้ดั้งเดิมเมื่อราว 1,457 - 957 ปีก่อนพุทธศักราช ปัจจุบันภาษาทมิฬและภาษากันนาดาเป็นภาษาราชการในอินเดีย มีผู้พูดอยู่ในอินเดียใต้
ลักษณะทางสัทวิทยา.
ภาษาทมิฬมีเสียงม้วนลิ้นด้านข้างและเสียงม้วนลิ้นเสียดแทรก แต่ภาษากันนาดามีเฉพาะเสียงม้วนลิ้นด้านข้างเท่านั้น เสียงทั้งสองแบบเคยมีในภาษากันนาดามาก่อนแล้วหายไปภายหลัง ในภาษากันนาดา เสียงไม่ก้อง เกิดจากริมฝีปาก (pหรือ /ป/)ที่จุดเริ่มต้นของหลายคำเปลี่ยนไปกลายเป็นเสียง h (/ฮ/) หรือหายไปเลย ซึ่งเป็นลักษณะเฉพาะของภาษากันนาดาที่ไม่พบในภาษาตระกูลดราวิเดียนอื่นๆ และไม่พบในภาษาทมิฬ
อักษร.
มีทฤษฎีที่ต่างกันเกี่ยวกับต้นกำเนิดของอักษรกันนาดาและอักษรเตลูกู บางคนมองว่าอักษรเตลูกูมาจากอักษรกันนาดา แต่บางคนมองในทิศทางตรงกันข้าม
ตำบลโพธิ์กลาง

โพธิ์กลาง เป็นตำบลหนึ่งตั้งอยู่บริเวณตอนกลางของอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลโพธิ์กลาง ครอบคลุมพื้นที่ทั้งหมดของตำบลโพธิ์กลาง ซึ่งเป็นหนึ่งในเทศบาลทั้งเก้าแห่งในเขตอำเภอเมืองนครราชสีมา แต่เดิมเป็นองค์การบริหารส่วนตำบลโพธิ์กลาง ต่อมาเมื่อปี พ.ศ. 2550 จึงได้รับการยกฐานะขึ้นเป็นเทศบาลตำบล
ประวัติ.
ตำบลโพธิ์กลางเป็นตำบลใหญ่มีพื้นที่กว้างขวางในอดีต คนดั้งเดิมเล่าว่ามีต้นโพธิ์ขนาดใหญ่เกิดขึ้นบริเวณนี้เป็นจำนวนมาก ตำบลโพธิ์กลางได้ถูกแบ่งแยกพื้นที่ออกไปเป็นตำบลต่าง ๆ ได้แก่ ตำบลหัวทะเล ตำบลไชยมงคล และตำบลหนองไผ่ล้อม ทำให้ตำบลโพธิ์กลางมีขนาดเล็กลงเหลือ 7 หมู่บ้าน และมีพื้นที่ครึ่งหนึ่งเป็นเขตทหาร
องค์การบริหารส่วนตำบลโพธิ์กลางจัดตั้งเมื่อวันที่ 19 มีนาคม 2539 และจัดตั้งเป็นเทศบาลตำบลโพธิ์กลางเมื่อวันที่ 1 เมษายน 2550
ภูมิศาสตร์.
ตำบลโพธิ์กลางเป็น 1 ใน 25 ตำบลในเขตอำเภอเมืองนครราชสีมา ตั้งอยู่บริเวณตอนกลางของอำเภอ ห่างจากที่ว่าการอำเภอประมาณ 9 กิโลเมตร และตั้งอยู่ทางทิศใต้ของเขตเทศบาลนครนครราชสีมา มีเนื้อที่ทั้งสิ้น 34,519 ไร่ หรือประมาณ 55.23 ตารางกิโลเมตร ภูมิประเทศของตำบลค่อนข้างเป็นที่ราบสูงกว้าง เป็นแนวยาวลาดลงมาจากทางทิศใต้ พื้นที่จึงเหมาะสำหรับการเพาะปลูกพืชไร่ พื้นที่ส่วนใหญ่ถูกล้อมรอบไปด้วยเขตทหาร
อาณาเขต.
ตำบลโพธิ์กลางมีอาณาเขตพื้นที่อยู่ติดกันองค์กรปกครองส่วนท้องถิ่นใกล้เคียง 7 แห่ง ได้แก่ เทศบาลนครนครราชสีมา เทศบาลตำบลหนองไผ่ล้อม เทศบาลตำบลหัวทะเล เทศบาลตำบลปรุใหญ่ องค์การบริหารส่วนตำบลหนองจะบก องค์การบริหารส่วนตำบลหนองบัวศาลา และองค์การบริหารส่วนตำบลไชยมงคล 
หมู่บ้าน.
ตำบลโพธิ์กลางแบ่งออกเป็น 11 หมู่บ้าน ได้แก่
ประชากร.
ประชากรในตำบลโพธิ์กลางมีจำนวนทั้งสิ้น 29,308 คน และจำนวนหลังคาเรือน 13,214 หลัง ประกอบอาชีพหลัก คือ เกษตรกรรม และรับราชการ
นิค เซียนทอย

นิค เซียนทอย หรือ นิค กุยยาโน  นักมวยสากลชาวฟิลิปปินส์ เกิดเมื่อ 21 ตุลาคม พ.ศ. 2512 สถิติการชก 45 ครั้ง ชนะ 19 (น็อค 11) เสมอ 4 แพ้ 22 
ประวัติ.
เซียนทอยขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค แดนนี่ เอสลอบ ยก 3 จากนั้น ชกชนะเป็นส่วนใหญ่ โดยเคยชนะน็อค ลีโอ รามิเรซ ยก 5 เมื่อ พ.ศ. 2533 และชนะฟาล์ว โรแลนโด ทูยูกอน เมื่อ พ.ศ. 2537 เซียนทอยเดินทางมาชกในไทยครั้งแรกเมื่อ พ.ศ. 2538 แพ้น็อค สุรชัย แสงมรกต ยก 6 จากนั้นได้ชิงแชมป์โลกรุ่นจูเนียร์ฟลายเวท WBF เมื่อ 29 เมษายน พ.ศ. 2538 แพ้น็อค สายรุ้ง อ.สุวรรณศิลป์ ยก 9 หลังจากชิงแชมป์ไม่สำเร็จแล้ว เซียนทอยชกแพ้เป็นส่วนใหญ่ และยังเดินทางมาชกในไทยหลายครั้ง คือ พ.ศ. 2538 มาชกแพ้คะแนน ถ้ำเพชร เอ็ม 100 แพ้น็อค พรชัย ศิษย์พระพรหม ยก 5 ใน พ.ศ. 2539 มาชกแพ้คะแนน เอกวิทย์ สิงห์ชัชวาลย์ และแพ้น็อค พะเนียง พูนธรัตน์ ยก 1 เซียนทอยขึ้นชกแพ้น็อค จอห์น เมดิน่า ยก 4 เมื่อ พ.ศ. 2540 แล้วหยุดชกไปสองปี กลับมาชกอีกเมื่อ 22 ตุลาคม พ.ศ. 2542 แพ้น็อค โรเจอร์ กาลิเซีย ยก 2 จากนั้นก็ไม่ได้ขึ้นชกอีกเลย
คริส เบสมาโนส

คริส เบสมาโนส  นักมวยสากลชาวฟิลิปปินส์ สถิติการชก 24 ครั้ง ชนะ 8 (น็อค 4) เสมอ 2 แพ้ 14
ประวัติ.
เบสมาโนสขึ้นชกมวยสากลครั้งแรกเมื่อ 27 เมษายน พ.ศ. 2544 แพ้คะแนน ริกกี้ เอสคาร์เนอร์ การชกในช่วงแรกมีแพ้บ้าง ชนะบ้าง จนได้ชิงแชมป์ฟิลิปปินส์รุ่นแบนตัมเวทที่ว่างเมื่อ 28 ธันวาคม พ.ศ. 2547 ชนะคะแนน เอ็ดเวิร์ด อะปาอับ ได้แชมป์มาครอง จากนั้น เดินทางมาชิงแชมป์ PABA รุ่นซูเปอร์ฟลายเวทเมื่อ 24 กุมภาพันธ์ พ.ศ. 2548 แพ้น็อค คมฤทธิ์ สามเคแบตตเตอรีแค่ยกแรก เบสมาโนสกลับมาชกที่ฟิลิปปินส์อีกหลายครั้ง จนได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 28 ธันวาคม พ.ศ. 2548 ชนะน็อค โรแลนด์ เอสตานเชีย ยก7 จากนั้นไปชกนอกรอบที่ญี่ปุ่น แพ้คะแนน โยชิมิตสุ ยาชิโร จากนั้นมาชกที่ฟิลิปปินส์ แพ้คะแนน ซอนนี่ กอนซาเลส เสียแชมป์ฟิลิปปินส์ไป จากนั้น คริสมาโนสขึ้นชิงแชมป์ฟิลิปปินส์รุ่นเฟเธอร์เวทแต่ไม่สำเร็จ จากนั้น ลดรุ่นมาชิงแชมป์ฟิลิปปินส์รุ่นซูเปอร์แบนตัมเวทอีกเมื่อ 8 ธันวาคม พ.ศ. 2549 แพ้น็อค อเล็กซ์ เอสคาสเนอร์ ยก 1 จากนั้นก็แขวนนวมไป
กระสวยอวกาศเอนเทอร์ไพรซ์

กระสวยอวกาศเอนเทอร์ไพรซ์ (Orbiter Vehicle Designation: OV-101) เป็นกระสวยอวกาศต้นแบบขององค์การนาซา สหรัฐอเมริกา หมายเลขประจำยาน คือ OV-101
"เอนเทอร์ไพรซ์" สร้างขึ้นเพื่อใช้ในการทดสอบการบินของกระสวยอวกาศ ในโครงการนำขึ้น-ลงจอด (Approach and Landing Test:ALT) จนบินครบห้าครั้ง แต่เดิมนั้นทางนาซาตั้งใจจะปรับปรุงยานเอ็นเทอร์ไพรซ์ไปใช้ในเที่ยวบินโคจร ซึ่งจะทำให้มันเป็นกระสวยอวกาศลำที่สองที่ขึ้นบินหลังจากกระสวยอวกาศโคลัมเบีย แต่ระหว่างการก่อสร้างยานโคลัมเบีย มีการเปลี่ยนแปลงแบบครั้งสุดท้ายไปซึ่งมีส่วนสำคัญเกี่ยวกับน้ำหนักของลำตัวยานและส่วนของปีก การปรับปรุงยานเอ็นเทอร์ไพรซ์ให้บินได้จึงหมายถึงการจะต้องรื้อชิ้นส่วนยานโคจรออกและส่งกลับไปให้ผู้รับเหมาหลายรายในส่วนต่างๆ ของประเทศ เมื่องบทำท่าจะบานปลาย จึงมีการตัดสินใจทางเลือกอื่นโดยการสร้างกระสวยอวกาศชาเลนเจอร์ขึ้นครอบตัวโครงยาน (STA-099) ที่แต่เดิมเป็นอุปกรณ์ทดสอบ แล้วค่อยปรับปรุงยานเอ็นเทอร์ไพรซ์เพื่อใช้งานแทนยานชาเลนเจอร์หลังจากที่มันถูกทำลายไป ทว่าได้มีการสร้างกระสวยอวกาศเอนเดฟเวอร์ขึ้นมาจากโครงสร้างสำรองแทนที่อีกครั้ง
นาซ่าได้ใช้กระสวยอวกาศเอนเทอร์ไพรซ์เป็นกระสวยต้นแบบในการสร้างกระสวยอวกาศลำอื่นๆ ได้แก่ กระสวยอวกาศโคลัมเบีย กระสวยอวกาศชาเลนเจอร์ กระสวยอวกาศดิสคัฟเวอรี กระสวยอวกาศแอตแลนติส และกระสวยอวกาศเอนเดฟเวอร์ ปัจจุบันกระสวยอวกาศเอนเทอร์ไพรซ์ได้ถูกนำไปแสดงที่ Steven F. Udvar-Hazy Center
ฮิโรชิ อาเบะ (นักแสดง)

ฮิโรชิ อาเบะ (; โรมาจิ: "Abe Hiroshi"; เกิดวันที่ 22 มิถุนายน ค.ศ. 1964) เป็นนายแบบ และนักแสดงชาวญี่ปุ่น เขามีชื่อเสียงจากผลงานการแสดงภาพยนตร์เรื่อง"วันที่หัวใจก้าวเดิน" (2008), "ช็อคโกแลต" (2008) และ"ก็อตซิลล่า 2000" (1999)
วิกิพีเดียภาษาแซกซันล่างดัตช์

วิกิพีเดียภาษาแซกซันล่างดัตช์ เป็นสารานุกรมวิกิพีเดียที่จัดทำขึ้นในภาษาแซกซันล่างดัตช์ เริ่มสร้างเมื่อ 24 มีนาคม ค.ศ. 2006 ณ เดือน 2025 วิกิพีเดียภาษานี้มีบทความทั้งหมด บทความ 
สื่อมวลชนดัตช์ได้อ้างอิงถึงวิกิพีเดียภาษาแซกซันล่างดัตช์ และสถาบันแซกซันล่างในเนเธอร์แลนด์ได้กล่าวถึงและมีส่วนร่วมต่อวิกิพีเดียนี้
วิกิพีเดียภาษามลยาฬัม

วิกิพีเดียภาษามลยาฬัม  เป็นสารานุกรมวิกิพีเดียที่จัดทำขึ้นในภาษามลยาฬัม เริ่มสร้างเมื่อ 21 ธันวาคม พ.ศ. 2545 ปัจจุบันวิกิพีเดียภาษามลยาฬัมมีบทความมากกว่า 11,000 บทความ (ตุลาคม 2552)
วิกิพีเดียภาษาลาดิโน

วิกิพีเดียภาษาลาดิโน หรือ วิกิพีเดียภาษายิว-สเปน เป็นสารานุกรมวิกิพีเดียที่จัดทำขึ้นในภาษาลาดิโน มีการยอมรับสร้างขึ้นในวันที่ 21 ธันวาคม ค.ศ. 2006 แต่บทความแรกสุดเขียนในเดือนสิงหาคม ค.ศ. 2006
สถานะปัจจุบัน.
ณ วันที่ #เปลี่ยนทาง วิกิพีเดียภาษานี้มีบทความทั้งหมด โดยมีผุ้ใช้ลงทะเบียน บัญชี (รวมบอต); ที่มีความเคลื่แนไหว ซึ่งรวมผู้ดูแลระบบ คน
ถึงแม้ว่าวิกิพีเดียภาษานี้เคยเขียนด้วยอักษรฮีบรู ปัจจุบันมักเขียนด้วยอักษรละติน วิกิพีเดียภาษาลาดิโนมีเนื้อหาทั้งสองอักษร โดยส่วนใหญ่เขียนในอักษรละติน
วิกิพีเดียภาษาไอริช

วิกิพีเดียภาษาไอริช  เป็นสารานุกรมวิกิพีเดียที่จัดทำขึ้นในภาษาไอริช เริ่มสร้างเมื่อเดือนตุลาคม ค.ศ. 2003 ปัจจุบันวิกิพีเดียภาษาไอริชมีบทความมากกว่า 9,000 บทความ (ตุลาคม ค.ศ. 2009)
วิกิพีเดียภาษาลิมบืร์ค

วิกิพีเดียภาษาลิมบืร์ค เป็นสารานุกรมวิกิพีเดียที่จัดทำขึ้นในภาษาลิมบืร์ค เริ่มสร้างเมื่อเดือนธันวาคม พ.ศ. 2547 ปัจจุบันวิกิพีเดียภาษาลิมบืร์คมีบทความมากกว่า 3,900 บทความ (เมษายน พ.ศ. 2551)
วิกิพีเดียภาษาอัสสัม

วิกิพีเดียภาษาอัสสัม เป็นสารานุกรมวิกิพีเดียที่จัดทำขึ้นในภาษาอัสสัม สร้างขึ้นในวันที่ 2 มิถุนายน พ.ศ. 2545 ในเดือนกรกฎาคม พ.ศ. 2558 วิกิพีเดียภาษานี้มีบทความถึง 3,600 บทความ ในปัจจุบันมี บทความกับผู้ใช้ลงทะเบียน คน
ไชยแสง ดีพาร์ทเม้นท์สโตร์

ไชยแสง ดีพาร์ทเม้นท์ สโตร์ เป็นธุรกิจค้าปลีกห้างขนาดใหญ่ที่สำคัญแห่งหนึ่ง และเป็นห้างสรรพสินค้าแห่งแรกของจังหวัดสิงห์บุรี มีพื้นที่ขายกว่า 10,000 ตารางเมตร
ไชยแสง ดีพาร์ทเมนต์ สโตร์ ปัจจุบันเป็นอาคาร 4 ชั้น 
ประวัติ.
ห้างไชยแสงดีพาร์ทเม้นสโตร์เริ่มเปิดดำเนินกิจการโดยการจำหน่ายผ้าเมตร ตั้งแต่ปี พ.ศ. 2508 โดยใช้ชื่อการค้าว่า “ร้านใช่เส็ง” ตั้งอยู่บ้านเลขที่ 949/57ถนนนายแท่น ตำบลบางพุทรา อำเภอเมืองสิงห์บุรี จังหวัดสิงห์บุรี ในตลาดสด ซึ่งในขณะนั้นการจำหน่ายผ้าเมตรก็นับว่าเป็นธุรกิจที่ประสบความสำเร็จพอสมควร ต่อมา ปี พ.ศ. 2517 แนวโน้มของผู้บริโภคทางด้านเสื้อผ้าเริ่มเปลี่ยนไป ผู้บริโภคต้องการความสะดวกรวดเร็วและเลือกใช้สินค้าที่มีคุณภาพและมี BRAND NAME เสื้อผ้าสำเร็จรูปจึงได้รับความนิยมมากขึ้น ผู้บริหารจึงได้ปรับเปลี่ยนธุรกิจการค้าจากเดิมมาเป็นการจำหน่ายสินค้าประเภทค้าปลีกเสื้อผ้าสำเร็จรูป โดยเริ่มต้นด้วย ร้านค้า 3 คูหา ตั้งอยู่ บ้านเลขที่ 887/52-55 ถนนนายแท่น ตำบลบางพุทรา อำเภอเมือง จังหวัดสิงห์บุรี บริเวณท่ารถ บขส. จังหวัดสิงห์บุรี ใช้ชื่อทางการค้าว่า “ห้างไชยแสง” ตั้งแต่ปี พ.ศ. 2517 เป็นต้นมาชื่อเสียงของห้างไชยแสงก็เริ่มเป็นที่รู้จักและได้รับการยอมรับของประชาชนในจังหวัดสิงห์บุรี และจังหวัดใกล้เคียง กิจการค้าเจริญก้าวหน้ามากขึ้น สถานที่ประกอบการเริ่มคับแคบประกอบกับผู้บริหารได้เล็งเห็นถึงความสำคัญของสินค้าประเภทบริโภค ที่ผู้บริโภคจำเป็นต้องบริโภคทุกวันในรูปแบบของซุปเปอร์มาร์เก็ต จึงได้เริ่มขยายกิจการมาเป็นรูปแบบของห้างสรรพสินค้า ในปี พ.ศ. 2533 โดยใช้ชื่อการค้าว่า “ห้างไชยแสงดีพาร์ทเม้นท์สโตร์” เป็นห้างสรรพสินค้าแห่งแรก และ แห่งเดียวของจังหวัดสิงห์บุรี และ เป็นห้างสรรพสินค้าที่ใหญ่ที่สุดในภาคกลางตอนบนในขณะนั้น ซึ่งก่อสร้างเป็นอาคาร 3 ชั้น บนเนื้อที่ 400 ตารางวา มีพื้นที่ขายรวม 1600 ตารางเมตรตั้งอยู่เลขที่ 910 ถนนขุนสรรค์ อำเภอเมือง จังหวัดสิงห์บุรี ใจกลางเมืองจังหวัดสิงห์บุรี ย่านชุมชน การคมนาคมสะดวก บริเวณข้างเคียงเป็นอาคารพาณิชย์ โรงพยาบาลประจำจังหวัด โรงเรียน ธนาคาร และตลาดสดและผู้บริโภคเล็งเห็นว่าจังหวัดสิงห์บุรีเป็นจังหวัดที่มีภาวะเศรษฐกิจการค้าขยายตัวอย่างต่อเนื่องประกอบกับการคมนาคมระหว่างจังหวัดใกล้เคียงมีความสะดวก เช่น อยุธยา อ่างทอง สุพรรณบุรี ชัยนาท นครสวรรค์ ลพบุรี สระบุรีซึ่งส่งผลให้อัตราการเจริญเติบโตของห้างไชยแสงดีพาร์ทเม้นท์สโตร์เพิ่มขึ้นทุกปีตั้งแต่เปิดดำเนินกิจการมา
พ.ศ. 2599

พุทธศักราช 2599 ตรงกับปีคริสต์ศักราช 2056 เป็นปีอธิกสุรทินที่วันแรกเป็นวันเสาร์ตามปฏิทินเกรกอเรียน และเป็น
เหตุการณ์.
ทั่วโลกประกาศใช้ไฟฟ้าแทนน้ำมัน
ยูโรบีต

ยูโรบีต  เป็นแนวเพลงเต้นที่เล่นด้วยเครื่องดนตรีไฟฟ้าแนวหนึ่ง
ลักษณะโดยสังเขป.
เป็นเพลงที่สร้างจากเครื่องดนตรีไฟฟ้า เช่น synthesizer เป็นหลัก จังหวะ 4/4 มีความเร็วประมาณ 120 ถึง 160 BPM. โครงสร้างของเพลงประกอบด้วย ท่อนอินโทร ทำนองA ทำนองB ท่อนซาบิ(ท่อนฮุค) ซ้ำทำนอง 2 ถึง 3 รอบ. แบบดั้งเดิมเรียกว่า Hi-NRG แต่หลังจากนิตยสารเพลงชื่อ เรคคอร์ด มิเร่อร์ ของอังกฤษ เปลี่ยนชื่อของการจัดลำดับความนิยมของเพลงแนว Hi-NRG จาก "Hi-NRG Chart" เป็น "EUROBEAT Chart" ทางญี่ปุ่นจึงคุ้นเคยกับชื่อนี้
รายชื่อตอนในแอร์

รายชื่อตอนของอะนิเมะเรื่อง แอร์ และ แอร์ อิน ซัมเมอร์ ซึ่งสร้างขึ้นจากเกมคอมพิวเตอร์ "แอร์"
แอร์ อิน ซัมเมอร์.
แอร์ อิน ซัมเมอร์ เป็นตอนเสริมของ "แอร์" ฉายหลังจากที่ "แอร์" ภาคหลักได้จบลงไปแล้ว เนื้อเรื่องของภาคนี้จะย้อนกลับกล่าวถึงเรื่องราวการเดินทางของคันนะก่อนที่จะถูกสาปและกลับมาเกิดใหม่เป็น มิซุสุ คามิโอะ
เอสที พลาซ่า

เอสที พลาซ่า เป็นศูนย์การค้าในรูปแบบของอาคารราชพัสดุ สร้างขึ้นในปี พ.ศ. 2541 ตั้งอยู่บนถนน สิงห์บุรี-อ่างทอง ปัจจุบันเลิกกิจการ และบริเวณชั้น 2 เปิดสอนเทควันโด และชั้น 3 เป็นโรงภาพยนตร์ธนาซีเนเพล็กซ์
เอสที พลาซ่า มีทั้งหมด 4 ชั้นคือ
ชั้นใต้ดิน เป็นลานจอดรถ
ชั้น 1 ซุปเปอร์มาเกต และครึ่งหนึ่งเป็นตลาดสด
ชั้น 2 เป็นส่วนพลาซ่า
ชั้น 3 โรงภาพยนตร์ธนาซีเนเพล็กซ์ และศูนย์อาหาร
ที่ตั้ง ถนน สิงห์บุรี-อ่างทอง (ทางหลวงหมายเลข 309) ตำบลบางพุทธทรา อำเภอเมืองสิงห์บุรี จังหวัดสิงห์บุรี
น้ำมันหอมระเหย

น้ำมันหอมระเหย  เป็นน้ำมันที่สกัดได้มาจากพืชเช่น ส่วนดอก ใบ ผล ลำต้น มาใช้ในการบำบัดตามศาสตร์สุคนธบำบัด (Aromatherapy) ซึ่งหมายถึง การบำบัดรักษา โดยการใช้กลิ่นหอมของสารหอมในพืช
โดยทั่วไปน้ำมันหอมระเหยจะถูกสกัดได้หลายรูปแบบ เช่น การกลั่น (Distillation) การสกัดโดยใช้ไขมัน (Enfleurage) การสกัดด้วยตัวทำละลาย (Solvent extraction) การบีบอัด (Expression) การใช้คาร์บอนไดออกไซด์เหลวภายใต้ความดันสูง (Supercritical fluid extraction) ซึ่งการกลั่นหลายประเภทนี้ถูกนำมาใช้ในอุตสาหกรรมน้ำหอม เครื่องสำอาง สบู่ ธูปและผลิตภัณฑ์อื่น ๆ เพื่อเพิ่มความหอม และบางครั้งทำให้คนผ่อนคลายได้ด้วย
ลักษณะของน้ำมันหอมระเหย.
น้ำมันหอมระเหย มีลักษณะเป็นน้ำมันของเหลวสีใส ซึ่งมีกลิ่นหอม ซึ่งสามารถระเหยได้ที่อุณหภูมิห้อง สามารถสกัดจากพืชหอมซึ่งพืชเหล่านี้จะมีต่อมหรือท่อที่เก็บสะสมน้ำมันหอมระเหยไว้
วิธีการผลิต.
การกลั่น.
ปัจจุบัน น้ำมันหอมระเหยส่วนใหญ่ เช่น ลาเวนเดอร์ เปปเปอร์มินต์ น้ำมันต้นชาและยูคาลิปตัส มาจากการกลั่น โดยใส่วัตถุดิบพืช ซึ่งประกอบด้วยดอก ใบ ไม้ เปลือกไม้ ราก เมล็ดหรือเปลือกใส่ถ้วยกลั่นเหนือน้ำ เมื่อน้ำร้อนแล้ว ไอน้ำจะผ่านวัตถุดิบพืช เกิดเป็นไอสารประกอบระเหยง่าย ไอไหลผ่านขด ที่ซึ่งจะควบแน่นกลับเป็นของเหลว แล้วมีการเก็บรวบรวมในภาชนะบรรจุ
รูปแบบการกลั่น.
มี 3 วิธีย่อย
1. การกลั่นโดยใช้ไอน้ำ (steam distillation) โดยการนำพืชที่ต้องการน้ำมันหอมระเหย วางไว้ในหม้อกลั่นที่ด้านล่างมีน้ำ จากนั้นต้มน้ำ ไอที่เกิดขึ้นจะวิ่งผ่านพืชที่วางไว้ด้านบน ทำให้น้ำมันหอมระเหยในพืช ระเหยออกมารวมกับไอน้ำ จากนั้นให้ไอน้ำวิ่งผ่านท่อ จนถึง เครื่องควบแน่น (condenser) เพื่อทำให้เย็นลง แล้วกลั่นตัวลงมา ตกลงในภาชนะกักเก็บ จะได้ส่วนน้ำมันหอมระเหยที่แยกชั้นกับน้ำ
2. การกลั่นโดยใช้พืชแช่ในน้ำ (Water or Hydro-Distillation) โดย การนำพืชแช่ในน้ำ แล้วต้มน้ำจนเดือด เซล์พืชจะแตกออก และน้ำมันหอมระเหยจะแยกลอยตัวขึ้นมา พืชที่กลั่นวิธีนี้จะต้องเป็นพืชที่ทนความร้อนสูงได้ดี แต่ควรระวังในการกลั่น เพราะเนื่องจากส่วนของพืชโดนความร้อนโดยตรง อาจทำให้เกิดการไหม้ได้ กลิ่นไหม้ปนไปกับน้ำมันหอมระเหย และมีสารที่ไม่ต้องการปะปนไปด้วย
3. การกลั่นด้วยไอน้ำภายใต้แรงดันสูง (Vacuum Steam Distillation) วิธีนี้จะเหมือนกับ การกลั่นด้วยไอน้ำ แต่จะกลั่นภายใต้แรงดันสูง เพื่อลดจุดเดือดของน้ำและน้ำมันหอมระเหย ทำให้ได้น้ำมันที่ไม่โดนทำลายด้วยอุณหภูมิสูง และน้ำมันหอมระเหยนี้ยังมีประสิทธิภาพ คุณภาพดีกว่า การกลั่นแบบ 2 วิธีแรกอีกด้วย
ซาวา ซาวา ชิโมะคิทะ ซาวา

ซาวา ซาวา ชิโมะคิทะ ซาวา (; โรมาจิ: "Zawa-zawa Shimokita-sawa") เป็น ภาพยนตร์ญี่ปุ่น ผลงานการกำกับโดย จุน อิชิคะวะ ออกฉายในวันที่ 7 กรกฎาคม ค.ศ. 2000 ณ ประเทศญี่ปุ่น
20th เซ็นทูรี นอสทัลเจีย

20th เซ็นทูรี นอสทัลเจีย (20th Century Nostalgia) (; โรมาจิ: "20-seiki nosutarujia") เป็น ภาพยนตร์ญี่ปุ่น ผลงานการกำกับโดย มะซะโตะ ฮะระ ออกฉายในวันที่ 26 กรกฎาคม ปี พ.ศ. 2540 (ค.ศ. 1997) ณ ประเทศญี่ปุ่น
พระทุรคา

พระทุรคา (IAST: "Durgā") เป็นเทวีองค์สำคัญในศาสนาฮินดู บูชาในฐานะปางหลักหนึ่งของมหาเทวี ถือว่าพระทุรคาเป็นเทวีแห่งการปกปักรักษา, พลังอำนาจ, ความเป็นมารดา, การทำลายล้าง และการสงคราม
ตำนานพระทุรคามีจุดศูนย์กลางอยู่ที่การรบของพระนางกับอสูรและพลังอำนาจชั่วร้ายที่เป็นภัยแก่ความสงบสันติ ความเจริญ และธรรม พระนางจึงเป็นภาพแทนของความดีชนะความชั่วร้าย เชื่อกันว่าพระทุรคาจะปลดปล่อยความเกรี้ยวกราดของพระนาง (divine wrath) ต่อผู้ที่มีจิตใจชั่วร้าย หรือเพื่อการปลดปล่อยผู้ที่ถูกกดขี่ และนำมาสู่การทำลายล้างเพื่อสนับสนุนการสร้างสรรค์ พระทุรคาถูกมองว่าเป็นเทวมารดาและมักแสดงในรูปสตรีรูปงามขี่เสือหรือสิงโต มีมือจำนวนมากถืออาวุธครบมือ และมักแสดงพระนางมีชัยเหนืออสูร มีการบูชาพระนางอย่างกว้างขวางในลัทธิศักติ ซึ่งเป็นนิกายในศาสนาฮินดูที่บูชาเทวสตรีเป็นหลัก และยังคงความสำคัญในนิกายอื่นเช่นลัทธิไศวะและลัทธิไวษณพ
คัมภีร์เล่มที่สำคัญที่สุดของนิกายศักติ เทวมหัตมยะ และเทวีภควตปุราณะ สรรเสริญเทวีในฐานะผู้สร้างสรรค์จักรวาลแรกเริ่ม และในฐานะพรหมัน หรือความสัตย์จริงสูงสุด พระทุรคาถือเป็นหนึ่งในห้าเทพเจ้าที่มีศักดิ์เทียมกันในคติปัญจยาตนบูชาของธรรมเนียมสมารตะ มีการบูชาพระทุรคาเป็นพิเศษหลังการเก็บเกี่ยวในฤดูใบไม้ผลิและฤดูใบไม้ร่วง โดยเฉพาะอย่างยิ่งในเทศกาล เช่น ทุรคาบูชา, ทุรคาษฏมี, วิชัยทัศมี, ทีปาวลี และ นวราตรี
เฟร์นันโด ลูโก

เฟร์นันโด อาร์มินโด ลูโก เมนเดซ (30 พฤษภาคม พ.ศ. 2494 - ปัจจุบัน) เป็นนักการเมืองชาวปารากวัยที่ได้รับเลือกให้ดำรงตำแหน่งประธานาธิบดีของปารากวัยจากการเลือกตั้งเมื่อวันที่ 20 เมษายน พ.ศ. 2551 เข้ารับตำแหน่งเมื่อ 15 สิงหาคม พ.ศ. 2551 และถูกสภาผู้แทนราษฎรและวุฒิสภาขับออกจากตำแหน่งเมื่อปลายเดือนมิถุนายน พ.ศ. 2555 หลังเกิดเหตุการณ์ปะทะกันอย่างรุนแรงระหว่างตำรวจกับชาวนาที่ไร้ที่ดินทำกินในเมืองกูรูกวาตี ส่งผลให้มีผู้เสียชีวิต 17 คน
พรรคโกโลราโด (ประเทศปารากวัย)

สมาคมสาธารณรัฐแห่งชาติ  หรือ พรรคโกโลราโด  เป็นพรรคการเมืองในประเทศปารากวัย ก่อตั้งขึ้นเมื่อปี พ.ศ. 2430 ในการเลือกตั้งในเดือนเมษายน พ.ศ. 2551 พรรคโกโลราโดพ่ายแพ้การเลือกตั้งเป็นครั้งแรกหลักจากได้เป็นรัฐบาลมานานถึง 61 ปี
พรรคโกโลราโด (ประเทศอุรุกวัย)

พรรคโกโลราโด  เป็นพรรคการเมืองในประเทศอุรุกวัย ก่อตั้งขึ้นเมื่อปี พ.ศ. 2379 ในการเลือกตั้งเมื่อ พ.ศ. 2547 พรรคโกโลราโดได้ที่นั่ง 10 ที่ จากทั้งหมด 99 ที่ในสภาล่าง และ 3 ที่ จากทั้งหมด 31 ที่ในสภาสูง
เกียรติศักดิ์ อุดมนาค

เกียรติศักดิ์ อุดมนาค หรือที่รู้จักกันดีในชื่อ เสนาหอย ชื่อเล่น บอย (นามแฝง หอย) มีอาชีพนักแสดง, นักร้อง และ พิธีกร ปัจจุบันดำรงตำแหน่งผู้จัดการฝ่ายผลิตรายการบริษัท ลักษ์ (666) จำกัด มีชื่อเสียงจากการได้เข้าร่วมกับรายการ ยุทธการขยับเหงือก แทนที่ของเปิ้ล นาคร ศิลาชัย ที่ไปเรียนต่อยังต่างประเทศ
ประวัติ.
เกียรติศักดิ์ อุดมนาค เกิดเมื่อ 22 กันยายน พ.ศ. 2512 ที่กรุงเทพมหานคร เป็นบุตรชายของนาวาโทแตร อุดมนาค (เสียชีวิต) กับนางเพ็ญศรี อุดมนาค มีพี่น้องรวมกัน 2 คน คือ พรพิมล เกียรติศักดิ์ ด้านการศึกษา ศึกษาระดับมัธยม ที่ โรงเรียนวัดสุทธิวราราม ระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย (วิชาเอกดนตรีตะวันตก)
แอสเทอเรียน

แอสเทอเรียน  ในทางกายวิภาคศาสตร์มนุษย์ หมายถึงจุดบนกะโหลกศีรษะมนุษย์ที่อยู่ด้านหลังหู เป็นจุดบรรจบกันของซูเจอร์หรือรอยประสานบนกะโหลกศีรษะ อัน ได้แก่ รอยประสานท้ายทอย (lambdoid suture), รอยประสานสความัส (squamosal suture), ออกซิปิโตมาสตอยด์ ซูเจอร์ (occipitomastoid suture) ในผู้ใหญ่ แอสเทอเรียนจะอยู่ด้านหลัง 4 เซนติเมตร และด้านบน 12 เซนติเมตรต่อรูหู ในการผ่าตัด
ในระยะทารกบริเวณนี้จะเป็นแผ่นเนื้อเยื่อที่กระดูกยังไม่เจริญมาประสานกันเรียกว่า กระหม่อมกกหู หรือ กระหม่อมมาสตอยด์ (mastoid fontanelle) และจะเกิดการสร้างกระดูกจนเป็นข้อต่อเมื่ออายุได้ 6-8 เดือนหลังคลอด
รอยประสานหน้าผาก

รอยประสานหน้าผาก  คือโครงสร้างที่เป็นเนื้อเยื่อเกี่ยวพันชนิดหนาแน่นที่แบ่งระหว่างครึ่งซ้ายและขวาของกระดูกหน้าผาก (frontal bone) ของกะโหลกศีรษะในทารกและเด็ก เมื่ออายุประมาณ 6 ปีรอยประสานนี้มักจะหายไป และครึ่งซีกซ้ายและขวาของกระดูกหน้าผากจะรวมเป็นกระดูกชิ้นเดียวกัน แต่ในผู้ใหญ่บางคนอาจยังคงอยู่ เรียกว่า "metopic suture" หากซูเจอร์นี้ไม่มีในเด็กแรกเกิดอาจทำให้กะโหลกศีรษะผิดรูป มีรูปร่างแหลมเหมือนกระดูกงูเรือ เรียกว่า "trigonocephaly"
รอยประสานนี้มีประโยชน์เมื่อทารกคลอด กะโหลกศีรษะจะสามารถงอและยืดหยุ่นได้เล็กเล็กน้อย ทำให้ศีรษะทารกโค้งเข้าเมื่อผ่านช่องคลอด
รอยประสานท้ายทอย

รอยประสานท้ายทอย (lambdoid suture) เป็นข้อต่อชนิดเนื้อเส้นใยคั่น ประกอบด้วยเนื้อเยื่อเกี่ยวพันเส้นใยหนาที่แบ่งระหว่างกระดูกข้างขม่อม (parietal bone) และกระดูกขมับ (temporal bone) ออกจากกระดูกท้ายทอย (occipital bone) บนกะโหลกศีรษะ
ชื่อของซูเจอร์นี้มาจากลักษณะของรอยประสานนี้มีรูปร่างเหมือนอักษรแลมบ์ดาของภาษากรีก
ความสำคัญทางคลินิก.
เมื่อแรกเกิด กระดูกของกะโหลกศีรษะจะไม่ได้ประกอบรวมกันเป็นชิ้นเดียวกัน หากกะโหลกชิ้นใดชิ้นหนึ่งโตเร็วกว่าชิ้นอื่นๆ อาจทำให้กะโหลกศีรษะมีรูปร่างที่ผิดปกติที่เรียกว่า craniosynostosis กล่าวคือมีการปิดของซูเจอร์หรือกระหม่อมที่เร็วกว่าปกติ 
หากรอยประสานท้ายทอยนี้ปิดเร็วกว่าอีกข้างหยึ่ง กะโหลกศีรษะจะบิดและไม่สมมาตร ซึ่งเรียกภาวะว่า สภาพหัวเบี้ยว (plagiocephaly)
เทอร์รี่ โบการ์ด

เทอร์รี่ โบการ์ด (テリー・ボガード, Terī Bogādo?) เป็นตัวละครในเกมต่อสู้ของ "SNK Playmore" และเป็นตัวละครหลักในเกม "Fatal Fury" นอกจากนี้เทอร์รี่ยังถือเป็นตัวละครในทุกภาคของ "Fatal Fury" และ "เดอะคิงออฟไฟท์เตอร์ส" ด้วยเช่นกัน ซึ่งจุดเด่นของเขาก็คือการมีเสียงทั้งภาษาญี่ปุ่นและภาษาอเมริกันอังกฤษ ทำให้ใน พ.ศ. 2540 เทอร์รี่ได้เป็นที่แปดของตัวละครในเกมที่ชื่นชอบอีกด้วย
ประวัติตามท้องเรื่อง.
ตามเนื้อเรื่องของ Fatal Fury เทอร์รี่เป็นพี่ชายของ "แอนดี้ โบการ์ด" และทั้งคู่เป็นบุตรบุญธรรมของ "เจฟ โบการ์ด" สัตว์เลี้ยงของเทอร์รี่คือลิงชื่อ "อุกี้" และเทอร์รี่สามารถน็อคคู่ต่อสู้โดยการใช้ท่าไม้ตายหลากรูปแบบ รวมถึงพาวเวอร์ดั๊งค์ซึ่งมีลักษณะคล้ายกับการดังค์บาสเกตบอล
แสกหน้า

แสกหน้า (glabella) เป็นชื่อเรียกบริเวณระหว่างคิ้วและเหนือจมูก ส่วนนี้จะเป็นสันนูนเล็กน้อยเชื่อมระหว่างสันคิ้ว (superciliary ridges)
รากศัพท์ภาษาอังกฤษมาจากภาษาละติน "glabellus" แปลว่า "เรียบ" เพราะบริเวณนี้ไม่มีขนคิ้ว สำหรับภาษาไทย "แสกหน้า" เป็นคำประสมระหว่าง "แสก" ซึ่งแปลว่า แนวที่อยู่ระหว่างกลาง และ "หน้า" ซึ่งเป็นบริเวณของศีรษะตั้งแต่หน้าผากลงมาจดปลายคาง
ม้าเลี้ยง

ม้าเลี้ยง  เป็นข้าราชการผู้รับใช้เล่าปี่ในช่วงปลายราชวงศ์ฮั่นตะวันออก ตั้งแต่ยังเด็ก ม้าเลี้ยงมีชื่อเสียงในด้านความสามารถพิเศษของเขา โดยเฉินโซ่ว นักประวัติศาสตร์ผู้ประพันธ์จดหมายเหตุสามก๊ก ยกย่องให้เขาเป็น 1 ในขุนนางที่ดีที่สุดของจ๊กก๊ก อย่างไรก็ตาม เขาถูกสังหารในสนามรบเมื่ออายุเพียง 35 ปี ระหว่างยุทธการที่อิเหลงเมื่อปี 222
ชิงกันเซ็ง 0 ซีรีส์

ชิงกันเซ็ง ซีรีส์ 0 เป็นรถไฟฟ้าความเร็วสูงรุ่นแรกที่สร้างขึ้นวิ่งบนรางสำหรับรถไฟความเร็วสูงของญี่ปุ่น ซีรีส์ 0 จึงกลายเป็นสัญลักษณ์ของชิงกันเซ็งในสายตาของชาวต่างประเทศ ด้วยการประชาสัมพันธ์อย่างกว้างขวางนับแต่ชิงกันเซ็งสายแรกเริ่มให้บริการในปี ค.ศ.1964
ในระยะแรกไม่ได้มีการจัดรถไฟฟ้าความเร็วสูงรุ่นนี้เป็นซีรีส์ 0 เนื่องจากขณะนั้นรถไฟฟ้าความเร็วสูงยังมีเพียงรุ่นเดียว ไม่จำเป็นต้องจำแนกหรือตั้งชื่อเป็นซีรีส์ ชิงกันเซ็ง ซีรีส์ 0 เปิดให้บริการบนสายโทไกโด ชิงกันเซ็ง ในปี ค.ศ. 1964 (1 ตุลาตม ค.ศ.1964) รถไฟฟ้าความเร็วสูงรุ่นนี้จะมีแถบสีน้ำเงินคาดตั้งแต่คันรถหัวขบวนผ่านหน้าต่างและส่วนล่างไปตลอดขบวนรถ 
บริษัทรถไฟญี่ปุ่นตะวันตกประกาศเมื่อเดือนธันวาคม ปี ค.ศ. 2007 ว่าปัจจุบันมีหัวขบวนรถไฟฟ้าชิงกันเซ็ง ซีรีส์ 0 อยู่เพียง 6 คันเท่านั้น และจะให้บริการเที่ยวสุดท้ายในวันที่ 14 ธันวาคม 2008 จึงปลดระวางรถรุ่นนี้ทั้งหมด
โหนกท้ายทอย

โหนกท้ายทอย  เป็นส่วนยื่นนูนเด่นของกระดูกท้ายทอย (occipital bone) ซึ่งอยู่ที่ส่วนหลังด้านล่างของกะโหลกศีรษะ จุดนี้เป็นจุดเกาะของเอ็นหลังคอ (nuchal ligament) และกล้ามเนื้อทราพีเซียส (trapezius muscle)
ในบางครั้งเราอาจใช้คำว่า ปุ่มนอกของท้ายทอย (external occipital protuberance) และโหนกท้ายทอยมีความหมายเดียวกัน แต่จริงๆ แล้วโหนกท้ายทอยเป็นจุดยอดสุดของปุ่มนอกของท้ายทอย
นิรุกติศาสตร์.
รากศัพท์ของคำว่า "inion" เป็นภาษากรีก แปลว่า กระดูกท้ายทอย (occipital bone)
"Anatolian bump".
Anatolian bump เป็นปุ่มกระดูกที่อยู่ด้านหลังของกะโหลกศีรษะซึ่งเชื่อว่าเกี่ยวข้องกับบรรพบุรุษของชาวเอเชียในบางบริเวณ ซึ่งมีปุ่มนอกของท้ายทอยขนาดใหญ่กว่าปกติ
ปุ่มนอกของท้ายทอย

ปุ่มนอกของท้ายทอย  เป็นปุ่มกระดูกที่อยู่ใกล้กับตรงกลางของกระดูกท้ายทอยส่วนสความา ออกซิปิทาลิส (occipital squama) ด้านข้างของปุ่มนี้ 2 ข้างเป็นเส้นหลังคอเส้นบน (superior nuchal line) และเหนือต่อสันนี้เป็นเส้นบางๆ เรียกว่า เส้นหลังคอเส้นบนสุด (highest nuchal line)
โหนกท้ายทอย (inion) เป็นยอดบนสุดของปุ่มนอกของท้ายทอย
ไพโรจน์ ใจสิงห์

ไพโรจน์ ใจสิงห์ (15 กันยายน พ.ศ. 2486 – 22 กุมภาพันธ์ พ.ศ. 2564) เป็นนักแสดงอาวุโส เข้าสู่วงการตั้งแต่ พ.ศ. 2514 และมีชื่อเสียงเป็นนักแสดงนำในช่วงปี พ.ศ. 2514–2516 แล้วจึงหันมารับบทตัวละครที่หลากหลาย ทั้งพระเอก ผู้ร้าย บทพ่อ และบทตลก
ประวัติ.
ไพโรจน์ ใจสิงห์ เกิดเมื่อวันที่ 15 กันยายน พ.ศ. 2486 ที่อำเภอท่าปลา จังหวัดอุตรดิตถ์ จบการศึกษาจากโรงเรียนฝึกหัดครูพลานามัย (มหาวิทยาลัยการกีฬาแห่งชาติ ในปัจจุบัน) เคยเป็นครูที่โรงเรียนสารวิทยา และโรงเรียนอำนวยศิลป์พระนครมาหลายปี ระหว่างสอนหนังสือก็ได้หารายได้พิเศษเล่นดนตรีตอนกลางคืน เข้าสู่วงการครั้งแรกในปี พ.ศ. 2514 โดยรับบทพระเอกจากเรื่อง "ดวง" ของ เปี๊ยก โปสเตอร์ คู่กับวนิดา อมาตยกุล และสังข์ทอง สีใสเป็นตัวประกอบ
ตามด้วยการทำงานกับผู้กำกับมืออาชีพอีกหลายคน ได้แก่ "คนสู้คน" ของ วิจารณ์ ภักดีวิจิตร คู่กับอรัญญา นามวงศ์ และชุมพร เทพพิทักษ์, "เพชรตาแมว" (จากละครวิทยุโด่งดังในอดีตโดยคณะกันตนา) ของประดิษฐ์ กัลย์จาฤก คู่กับนัยนา ชีวานันท์, "ลูกชู้" ของมารุต คู่กับสุทิศา พัฒนุช และ "สาวขบเผาะ" ของเนรมิต คู่กับผึ้ง สุวรรณแพทย์ ในปี พ.ศ. 2515
ไพโรจน์เป็นนักแสดงคู่ขวัญกับวันดี ศรีตรัง มีผลงานแสดงนำร่วมกันหลายเรื่อง ช่วงปี พ.ศ. 2516 ได้แก่ "ยอดสงสาร รัญจวนจิต สวรรค์เวียงพิงค์ เหลือแต่รัก น้ำตานาง" ในช่วงที่ชีวิตการแสดงรุ่งเรือง จัดเป็นนักแสดงชั้นนำอันดับต้น ๆ ร่วมกับ สมบัติ เมทะนี, ยอดชาย เมฆสุวรรณ, กรุง ศรีวิไล, นาท ภูวนัย ช่วงหลังปี พ.ศ. 2517 รับบทรองคู่กับกรุง ศรีวิไล และอุเทน บุญยงค์ 
ระยะหลังรับงานแสดงเป็นครั้งคราว กลับมามีชื่อเสียงอีกครั้งจากการเป็นพรีเซนเตอร์ให้กับภาพยนตร์โฆษณาเปิดตัวเบียร์ลีโอ ของบุญรอดบริวเวอรี่ เมื่อ พ.ศ. 2542 โดยผู้บริหารเจาะจงเลือกไพโรจน์ ใจสิงห์ให้แสดงโฆษณานี้ เพราะมีนามสกุลพ้องกับชื่อผลิตภัณฑ์เบียร์สิงห์ของบริษัท ภาพยนตร์โฆษณานี้เป็นแนวตลกขบขัน ไพโรจน์รับบทผู้ใหญ่บ้านจัดงานฉลองแต่งงานให้กับลูกสาว โดยเชิญผู้ว่าฯ มาเป็นประธาน เมื่อผู้ว่าฯ ได้ทดลองดื่มเบียร์ลีโอก็ติดใจในรสชาติ นั่งดื่มเบียร์จนถึงเช้า โฆษณาชุดนี้ถูกประท้วงจากกลุ่มผู้ว่าราชการจังหวัดว่าทำให้ภาพลักษณ์ของวิชาชีพเสียหาย
ชีวิตส่วนตัวสมรสกับนางโซติรส ใจสิงห์ (นก) มีบุตรทั้งหมด 9 คน หนึ่งในนั้นคือ กฤษฎา ใจสิงห์ ศิลปินเพลงแนวอินดี้
เมื่อวันที่ 25 สิงหาคม พ.ศ. 2556 ไพโรจน์ได้ป่วยเป็นโรคอัมพฤกษ์ซีกซ้าย โดยเป็นหลายโรครุมเร้า เช่น ความดันโลหิตสูง เส้นเลือดในสมองตีบ กล้ามเนื้ออ่อนแรง หัวใจและต่อมลูกหมากโต ได้ถูกส่งตัวไปรักษาที่โรงพยาบาลทหารผ่านศึกจนอาการดีขึ้น ต่อมาเมื่อวันที่ 4 กันยายน พ.ศ. 2556 ได้มีอาการทรุดลงอีกครั้งโดยมีอาการไข้ขึ้นสูง และเบื่ออาหาร จึงถูกส่งตัวเข้ารักษาที่โรงพยาบาลราชวิถีอีกครั้ง จนกระทั่งเช้ามืดวันที่ 22 กุมภาพันธ์ พ.ศ. 2564 ไพโรจน์ได้เสียชีวิตลงอย่างสงบด้วยวัย 78 ปี หลังต้องเข้ารับการรักษาอาการป่วยจากโรครุมเร้า
วันที่ 28 กุมภาพันธ์ พ.ศ. 2564 ได้มีพิธีฌาปนกิจศพ ณ วัดลาดพร้าว เวลา 17.00 น.
วันแรงงาน

วันแรงงาน  เป็นวันหยุดประจำปีที่เฉลิมฉลองไปทั่วโลก ซึ่งเป็นผลมาจากการเคลื่อนไหวของสหภาพแรงงาน เพื่อที่จะฉลองผลงานทางการเศรษฐกิจและสังคมของผู้ใช้แรงงาน วันแรงงานมีจุดกำเนิดจากการเคลื่อนไหวของสหภาพแรงงาน โดยเฉพาะอย่างยิ่งการเคลื่อนไหวแปดชั่วโมงต่อวัน ที่สนับสนุนให้ใน 1 วัน ทำงาน 8 ชั่วโมง สันทนาการ 8 ชั่วโมง และพักผ่อน 8 ชั่วโมง
วันแรงงานรอบโลก.
ประเทศส่วนใหญ่ฉลองวันแรงงานในวันที่ 1 พฤษภาคม หรือที่เรียกกัน "May Day"
อนิเมะไซโมเอะทัวร์นาเมนต์

อนิเมะไซโมเอะทัวร์นาเมนต์ (; โรมาจิ: "Anime Saimoe Tōnamento") หรือ ไซโมเอะ เป็นการแข่งขันโหวตตัวละครการ์ตูนในอนิเมะที่มีความโมเอะมากที่สุด โดยเป็นการโหวตแบบออนไลน์ จัดโดยเว็บบอร์ด 2channel จัดขึ้นครั้งแรกในปี พ.ศ. 2545
กติกาการแข่งขัน.
อนิเมะไซโมเอะทัวร์นาเมนต์เป็นการแข่งขันแบบแพ้คัดออกเพื่อค้นหาตัวละครที่โมเอะที่สุดในจำนวนผู้เข้าแข่งขันหลายพันตัวละครจากอนิเมะที่ออกฉายในช่วงรอบปีที่ผ่านมา กฎและกติกาในแต่ละปีจะคล้ายคลึงกัน แต่กติกาย่อยจะปรับเปลี่ยนไปเรื่อย ๆ ในแต่ละปี สำหรับการแข่งขันประจำปี พ.ศ. 2551 ซึ่งเริ่มเมื่อวันที่ 23 มิถุนายน และจะไปจบในวันที่ 2 พฤศจิกายนนั้น จะดำเนินการไปดังต่อไปนี้
ในกรณีที่เสมอกัน ทุกตัวละครที่ได้ผลเสมอกันในตำแหน่งที่ผ่านเข้ารอบจะได้เข้ารอบไปทั้งหมด จึงอาจจะมีตัวละครที่เข้ารอบแพ้คัดออกมากกว่าที่กำหนดไว้ได้ ในบางกลุ่มในรอบแรกจึงอาจจะเป็นการแข่งขันแบบสี่เส้า (ใน 4 ตัวละครจะมีเพียงตัวละครเดียวที่จะได้เข้ารอบ) เพื่อรองรับตัวละครที่ถูกเพิ่มขึ้นมาเป็นพิเศษนี้
แม้ว่ากระบวนการลงคะแนนจะเป็นกระบวนการหลักของไซโมเอะ แต่ว่าทางผู้จัดการแข่งขันพยายามที่จะให้ผู้ลงคะแนนให้อะไรมากกว่าการลงคะแนนเสียง เช่นการพยายามบรรยายความรู้สึกโมเอะของตัวเองต่อตัวละครที่ลงคะแนนไปด้วยการแลกเปลี่ยนความคิดเห็นหรือภาพ วิดีโอ นิยาย หรือสื่ออื่น ๆ ที่ช่วยบรรยายความโมเอะออกมาได้
ผลการแข่งขัน.
ผลตัวละครที่เข้ารอบ 8 คนสุดท้ายในการแข่งขันแต่ละปี โดยในวงเล็บคือชื่อการ์ตูน
เส้นเมริเดียนแรก

ปฐมเมริเดียน หรือ เส้นเมริเดียนปฐม หรือ เส้นเมริเดียนแรก  เป็นเส้นเมริเดียน (เส้นของลองจิจูด) ที่ถูกกำหนดให้เป็น 0°
การประชุมสากลทั่วโลกกำหนดให้เส้นเมริเดียนแรกในปัจจุบันลากผ่านเมืองกรีนิช ลอนดอน สหราชอาณาจักร เป็นที่รู้จักกันว่า เส้นเมริเดียนสากล หรือ เส้นเมริเดียนกรีนิช ในเมืองกรีนิชมีการตีเส้นถาวรที่ 0° เป็นแนวโลหะยาวตลอดทั้งเมือง ส่วนในอดีตเส้นเมริเดียนแรกเคยถูกกำหนดในตำแหน่งอื่น ๆ นอกจากกรีนิชมาแล้วไม่ต่ำกว่า 20 แห่ง
เส้นเมริเดียนแรกเริ่มต้นจากขั้วโลกเหนือมุ่งหน้าไปทางใต้ ผ่านสหราชอาณาจักรที่เมืองกรีนิช ไปยังประเทศฝรั่งเศส ประเทศสเปน ประเทศแอลจีเรีย ประเทศมาลี ประเทศโตโก ประเทศกานา และผ่านอีกหลายจุดจนถึงขั้วโลกใต้เป็นเส้นตรงเดียวกัน
มายูโกะ ฟูกูดะ

มายูโกะ ฟูกูดะ (; โรมาจิ: "Fukuda Mayuko"; เกิดวันที่ 4 สิงหาคม ค.ศ. 1994 ที่กรุงโตเกียว ประเทศญี่ปุ่น) เป็นนักแสดงและนักร้องชาวญี่ปุ่นที่เธอเปิดตัวในปีพ.ศ. 2541 เธอเซ็นสัญญากับค่าย FLaMme
พ่อของเธอ, เค็นจิ ฟุกุดะ เป็นมือกลองวงดนตรี Kasutera
ชีวิตส่วนตัว.
ความสนใจของมะยุโกะรวมถึงการอ่านและฝีมือด้วยแล้ว และเธอยังเล่นเปียโนได้อีกด้วย ศิลปินที่ชื่นชอบของเธอรวมถึง อะยุมิ ฮะมะซะกิ, โพโน กราฟฟิตตี และ ริงโงะ ชีนะ
เดวิลเมย์คราย

เดวิลเมย์คราย  เป็นวิดีโอเกมต่อสู้-ผจญภัย, hack and slash, ยิงมุมมองบุคคลที่สาม ชีรีส์เกมพัฒนาโดยแคปคอม และสร้างโดย Hideki Kamiya โดยซีรีส์มุ่งเน้นไปที่เป้าหมายหลักของตัวละครดันเต เพื่อล้างแค้นการฆาตกรรมของแม่โดยการทำลายล้างปีศาจ รูปแบบการเล่นประกอบไปด้วยฉากการต่อสู้ที่หนักหน่วงซึ่งผู้เล่นจะต้องพยายามขยายการโจมตีเป็นเวลานานในขณะที่หลีกเลี่ยงความเสียหายเพื่อแสดงการต่อสู้ที่มีสไตล์ องค์ประกอบนี้พร้อมกับเวลาและจำนวนรายการที่รวบรวมและใช้จะถูกนำมาพิจารณาภายใต้การให้คะแนนประสิทธิภาพของผู้เล่น
ซีรีส์นี้มีพื้นฐานมาจากบทกวีของอิตาลีเรื่อง "ดีวีนากอมเมเดีย" โดยการใช้คำพ้องความหมายรวมถึงตัวเอกของเกมดันเต (ตั้งชื่อตาม ดันเต อาลีกีเอรี) และตัวละครอื่น ๆ เช่นเวอร์จิล (เวอร์จิล), ทริช (เบียทริซ ปอร์ตีนารี), ลูเซีย (นักบุญลูซี่), ทริสมาเจีย (ซาตาน), Furiataurus (มินะทอร์), Geryon, และ Cerberus ศัตรูหลายคนได้รับการตั้งชื่อตามบาป 7 ประการเช่น "Hell Pride" หรือ "Hell Lust"
ซีรีส์นี้ประสบความสำเร็จกับผลงานหลักทั้งหมดที่ขายหลายล้านชุดและได้รับรางวัล "Platinum Title" โดยแคปคอม ความสำเร็จของซีรีส์วิดีโอเกมนำไปสู่การดัดแปลงเป็นหนังสือการ์ตูน, นวนิยาย และแอนิเมชันเป็นต้น ตัวเกมแบบรีมาสเตอร์ที่มีความคมชัดสูงของทั้งสามเกมบนเพลย์สเตชัน 2 ได้เปิดตัวสำหรับ เพลย์สเตชัน 3 และ เอกซ์บอกซ์ 360 ในปี 2012 และอีกครั้งในปี 2018 สำหรับ เพลย์สเตชัน 4, เอกซ์บอกซ์วัน และ พีซี และในงานโตเกียวเกมโชว์ประจำปี 2010 แคปคอมได้เปิดเผยเกมใหม่ชื่อ "" ที่ได้รับการพัฒนาร่วมกันโดย Ninja Theory และ แคปคอม ซึ่งเป็นการรีบูทของซีรีส์ที่สำรวจธีมที่คล้ายกันและยังสร้างธีมสังคมบางธีมอีกด้วย
ในงานอี 3 2018 แคปคอมได้เปิดเผยภาคใหม่ในซีรีส์ต้นฉบับซื่อ "เดวิลเมย์คราย 5" ซึ่งได้วางจำหน่ายในวันที่ 8 มีนาคม 2019
ยุยุตสุ

ยุยุตสุ เป็นน้องชายต่างมารดาที่เกิดจากท้าวธฤตราษฎร์กับนางสนมเสาวาลีคนเดียวของทุรโยธน์ ในเรื่องไม่มีบทบาทมากนัก แต่เมื่อคราวที่ยุธิษฐิระเดินลงจากรถศึกเพื่อไปขอขมาจากท้าวภีษมะ ผู้เป็นปู่ และ โทรณาจารย์, กฤปาจารย์ ผู้เป็นอาจารย์, ท้าวศัลยะ ผู้เป็นลุง ยุธิษฐิระได้ถามเป็นครั้งสุดท้ายว่าจะมีผู้ใดที่จะเปลี่ยนฝ่ายมาเป็นฝ่ายปาณฑพหรือไม่ ยุยุตสุก็เกิดเปลี่ยนใจเพราะไม่เห็นด้วยกับการกระทำของฝ่ายเการพเสมอมา จึงเปลี่ยนมาเข้ากับฝ่ายปาณฑพและช่วยรบอย่างแข็งขัน เมื่อสิ้นสุดสงคราม ได้เป็นมหามนตรีที่ปรึกษาช่วยดูแลราชการงานเมืองของ ยุธิษฐิระ และ เจ้าชายปรีกษิต โอรสของอภิมันยุที่ครองกรุงหัสตินาปุระอีกด้วย
อาคิระ แด่หัวใจที่โลกไม่เคยรู้

อาคิระ แด่หัวใจที่โลกไม่เคยรู้ (; โรมาจิ: "Dare mo shiranai") หรือ Nobody Knows เป็น ภาพยนตร์ญี่ปุ่นแนวดรามา มีเนื้อเรื่องดัดแปลงมาจาก "คดีทอดทิ้งเด็กในสุกาโมะ" ในปี 1988 ซึ่งเป็นคดีดังที่เกิดขึ้นที่เขตโทชิมะ โตเกียว ซึ่งเป็นเหตุการณ์ที่มีพี่น้องต่างบิดา 4 คนถูกทิ้งให้อยู่กันเอง โดยที่ไม่มีใครรู้ว่า มารดาของเด็กเหล่านั้นไม่อยู่ด้วย 
ภาพยนตร์เรื่องนี้กำกับการแสดงและเขียนบทภาพยนตร์โดย ฮิโรกาซุ โคเรเอดะ ออกฉายครั้งแรก ในวันที่ 13 พฤษภาคม ปี พ.ศ. 2547 ในงานเทศกาลภาพยนตร์กาน ประเทศฝรั่งเศส ต่อมาได้ถูกฉายในงานเทศกาลภาพยนตร์นานาชาติมอสโก ประเทศรัสเซีย ในวันที่ 27 มิถุนายน 2547 และออกฉายที่ โตเกียว ในวันที่ 7 สิงหาคม 2547 ส่วนในประเทศไทย ออกฉายเมื่อวันที่ 30 กันยายน 2547 ที่"โรงภาพยนตร์ลิโด้" หลังจากที่ภาพยนตร์ออกฉายได้รับคำชื่นชมที่ดีและได้รับหลายรางวัลรวมถึงรางวัลนักแสดงชายยอดเยี่ยมจากเทศกาลภาพยนตร์กาน ปี 2004 ทำให้ ยูยะ อากิระ นักแสดงเจ้าของรางวัลดังกล่าวที่ขณะนั้นอายุเพียง 14 ปี สร้างสถิติเป็นนักแสดงที่อายุน้อยที่สุดที่ได้รับรางวัลนี้
โครงเรื่อง.
อาคิระ แด่หัวใจที่โลกไม่เคยรู้ บอกเล่าเรื่องราวของครอบครัวหนึ่งประกอบไปด้วยแม่และลูกๆของเธออีก 4 คน ที่มาขอเช่าห้องเล็กๆในโตเกียว โดยแจ้งกับเจ้าของอพาร์ทเมนต์เพียงว่าเธอขอเช่าห้องอยู่กับลูกชายคนโตเพียง 2 คน แต่ได้ปิดบังและซ่อนลูกๆอีก 3 คนไว้ในห้อง โดยไม่ให้ออกไปสู่โลกภายนอก และไม่มีใครรู้ถึงการมีอยู่ของเด็กๆอีก 3 คน แม่ทำงานเป็นเสาหลักของครอบครัวเพียงคนเดียว โดยการเงินของเธอฝืดเคืองมาก จึงต้องออกไปหาเงินมาใช้ให้พอกับลูก ๆ ของเธอ ดังนั้นเธอจึงออกไปทำงานตั้งแต่เช้า จนดึกทุกวัน แต่แล้ววันหนึ่ง เธอก็หายไป พร้อมกับวางจดหมาย และเงินไว้ให้ลูก ๆ จนเวลาผ่านไปนานมาก เธอก็ไม่มีวีแววว่าจะกลับมา ภาระที่เหลือจึงตกไปอยู่ที่ลูกชายคนโตทั้งหมดที่ยังอยู่ และต้องดูแลน้อง ๆ ต่อไป
รางวัล.
Awards
แอร์เฌแบ็ต บาโตรี

เคาน์เทสส์ แอร์เฌแบ็ต บาโตรี  เกิดเมื่อวันที่ 7 สิงหาคม ค.ศ. 1560 ในเมืองญีร์บาโตร์ (Nyírbátor) ประเทศฮังการี เป็นคนในตระกูลบาโตรีซึ่งมีความเกี่ยวดองกับพระมหากษัตริย์ฮังการีในสมัยนั้น
เมื่ออายุได้ 10 ปี แอร์เฌแบ็ตถูกหมั้นหมายกับแฟแร็นตส์ นาดาสดี (Ferenc Nádasdy) บุตรชายจากตระกูลชั้นสูงอีกตระกูลในฮังการี จากนั้นเธอกับแฟแร็นตส์แต่งงานกันในปี ค.ศ. 1575 ต่อมาเมื่อแฟแร็นตส์นำทัพไปทำสงครามกับออตโตมัน แอร์เฌแบ็ตได้ทำหน้าที่ดูแลทรัพย์สินและหมู่บ้านรอบ ๆ ปราสาทแซย์แตที่เธอพักอยู่ หลังแฟแร็นตส์เสียชีวิตในปี ค.ศ. 1604 เริ่มมีข่าวลือถึงความโหดร้ายของแอร์เฌแบ็ตมากขึ้นเรื่อย ๆ จนจักรพรรดิมัททีอัสรับสั่งให้ขุนนางฮังการีไปสืบหาความจริง มีการสอบพยานกว่า 300 ปากที่ระบุว่าแอร์เฌอแบ็ตล่อลวง ลักพา ทรมานและฆ่าเด็กสาวในหมู่บ้าน นอกจากนี้ยังพบหลักฐานหลายอย่าง เช่น ศพ ชิ้นส่วนมนุษย์ และเด็กสาวที่พบว่าถูกคุมขังขณะแอร์เฌแบ็ตถูกจับ
แอร์เฌแบ็ตถูกจับพร้อมกับผู้สมรู้ร่วมคิดอีก 4 คนข้อหาทรมานและฆาตกรรมเด็กสาวมากกว่าร้อยคนระหว่าง ค.ศ. 1590 ถึง 1610 จำนวนเหยื่อที่มีการระบุในการไต่สวนอยู่ที่ 650 ราย แต่จำนวนนี้มาจากการกล่าวอ้างของสาวรับใช้คนหนึ่ง ถึงแม้จะมีหลักฐานเอาผิดแอร์เฌแบ็ต แต่เธอกลับรอดพ้นโทษประหารชีวิต และถูกคุมขังในปราสาทแซย์แตจนกระทั่งเสียชีวิตในวันที่ 21 สิงหาคม ค.ศ. 1614
แอร์เฌแบ็ตขึ้นชื่อเรื่องการทรมานผู้คน "บันทึกสถิติโลกกินเนสส์" ให้การรับรองเธอในฐานะฆาตกรหญิงที่โหดที่สุดจากจำนวนเหยื่อ อย่างไรก็ตาม จำนวนเหยื่อนั้นยังเป็นที่ถกเถียง แอร์เฌแบ็ตมักถูกเล่าขานว่าเธอใช้เลือดเด็กสาวอาบต่างน้ำเพื่อคงความอ่อนเยาว์ แต่เรื่องเล่านี้ไม่มีหลักฐานยืนยันแน่ชัด ความโหดร้ายของเธอมักถูกนำไปเปรียบเทียบกับวลาดที่ 3 นักเสียบ ผู้ซึ่งต่อมาเป็นต้นแบบของเคาต์แดรกคูลาในนิยาย "แดรกคูลา" และถูกนำมาเล่าใหม่ในสื่อหลายรูปแบบ